Δελτίο τύπου: Νέα κινητής τηλεφωνίας από την F-Secure – Log.gr – Τεχνολογικές Ειδήσεις\nΔελτίο τύπου: Νέα κινητής τηλεφωνίας από την F-Secure\nΕλσίνκι, Φινλανδία, 10 Οκτωβρίου 2005\nΗ F-Secure φέρνει antivirus υποστήριξη σε χρήστες κινητών με περιβάλλον Windows.\nΗ προστασία των Symbian κινητών γίνεται πιο δυνατή με firewall για κινητά.\nΗ F-Secure Corporation ανακοίνωσε σήμερα, πως προτίθεται να επεκτείνει την υποστήριξή της με το βραβευμένο F-Secure Mobile Anti-Virus σε κινητά με λειτουργικό Windows της Microsoft. Η λύση φέρνει νέα επίπεδα προστασίας σε χρήστες Windows Mobile. Οι χρήστες της σειράς Symbian 80, θα μπορούν να παίρνουν επίσης ένα νέο προϊόν που ονομάζεται F-Secure Mobile Security και το οποίο περιέχει μαζί με το antivirus και firewall.\nTo F-Secure Mobile Anti-Virus είναι η πιο περιεκτική λύση της αγοράς για προστασία των κινητών ενάντια σε ιούς, worms και δούρειους ίππους. Παρέχει real-time (πραγματικού χρόνου) προστασία της συσκευής με αυτοματοποιημένες ανανεώσεις.\nΤο F-Secure Mobile Anti-Virus έχει σχεδιαστεί για να είναι όσο το δυνατόν πιο εύκολο στη χρήση. Για την παρεμπόδιση επιθέσεων όλα τα αρχεία αυτόματα σταματώνται και ελέγχονται όταν σώζονται, αντιγράφονται, ‘κατεβάζονται’, συγχρονίζονται ή τροποποιούνται χωρίς να χρειάζεται μεσολάβηση του χρήστη. Το πρόγραμμα αυτόματα εξετάζει όλα τα αρχεία στις κάρτες μνήμης και όταν ένα μολυσμένο αρχείο εντοπίζεται, άμεσα απομονώνεται για να προστατεύσει όλα τα υπόλοιπα δεδομένα στο σύστημα.\nΜιλώντας για τα νέα προϊόντα ο Antti Vihavainen, Αντιπρόεδρος του Mobile Security στην F-Secure λέει: “Είμαστε οι ηγέτες της αγοράς στο πεδίο των antivirus κινητής τηλεφωνίας εδώ και χρόνια. Είναι φυσικό για εμάς να υποστηρίζουμε οποιοδήποτε βασικό λειτουργικό και το Windows Mobile της Microsoft, σίγουρα ανήκει σ’ αυτό το γκρουπ. Ακόμη κι αν η κατάσταση με τους ιούς κινητών δεν είναι ακόμη κρίσιμη, η εμπειρία μας δείχνει πως οι συγγραφείς ιών στοχεύουν σε δημοφιλή και ευρέως διαδομένα λειτουργικά συστήματα. Συγκριτικά με τον κόσμο των υπολογιστών , είναι ακόμη καθαρό το πεδίο και θέλουμε να το κρατήσουμε έτσι. Έτσι είναι καλύτερα να είμαστε έτοιμοι τώρα και να παρέχουμε προστασία στις συσκευές για όλες τις κύριες πλατφόρμες από την αρχή.\nΗ τελευταία έκδοση του F-Secure Mobile Anti-Virus διατίθεται για Microsoft Windows Mobile 2003/2003SE Pocket PCs Phone, συσκευές όπως Qtek9090, MDA III, Qtek2020, Qtek S100 και\nMDA Compact όπως επίσης T-Mobile συσκευές MDA II, MDA III και MDA\nCompact. Το F-Secure Mobile Anti-Virus υποστηρίζει MicrosoftT Windows Mobile\n2003/2003SE για Smartphones Edition συσκευές όπως Motorola MPX220,\nQtek8200, Qtek8010, Qtek8020, SDA, Qtek8100 και SDA Music όπως επίσης και T-Mobile\nσυσκευές MDA II, MDA III και MDA Compact.\nΜπορείτε να βρείτε τη λίστα με τις υποστηριζόμενες συσκευές και τις πρόσφατες ειδήσεις στην ειδικά διαμορφωμένη ιστοσελίδα Κινητής Τηλεφωνίας της F-Secure : mobile.f-secure.com\nΤο F-Secure Mobile Anti-Virus είναι διαθέσιμο για τις περισσότερες συσκευές Symbian Series 60, Symbian Series 80 και Symbian Series 90, από την σύσταση ήδη των πρώτων συσκευών με λειτουργικό Symbian. Η τελευταία έκδοση Symbian υποστηρίζει επίσης Nokia N70, N90 όπως επίσης Panasonic X700 και X800 smartphones.\nΤο F-Secure Mobile Security είναι ένα νέο προϊόν στη γραμμή των F-Secure mobile προϊόντων. Η λύση συνδυάζει ανεπτυγμένο antivirus και firewall. Ένα firewall είναι πολύ χρήσιμο σε συσκευές που χρησιμοποιούν WLAN ή άλλα κοινά δίκτυα για πρόσβαση στο Internet, όπως στην περίπτωση των Nokia Communicators. Η ειδική προστασία για κινητά εγγυάται ασφάλεια από διάφορους τύπους επιθέσεων όπως προσπάθειες επίθεσης για εξάπλωση malware. Το F-Secure Mobile Security είναι άμεσα διαθέσιμο για Nokia’s Communicator 9500 and 9300 συσκευές. Η λύση θα είναι διαθέσιμη αργότερα και για άλλες συσκευές καθώς οι κατασκευαστές κινητών θα παρέχουν περισσότερα τερματικά με πρόσβαση σε δημόσια δίκτυα.\nΟ Brian Burke, Διευθυντής Έρευνας για IDC’s Security Products σχολιάζει: “Συγκριτικά με ένα χρόνο πριν, οι τωρινές απειλές malware δείχνουν πως ωρίμασαν ραγδαία. Με την συνεχή δημοτικότητα των smartphones ο πολλαπλασιασμός της διάδοσης των malware κινητών είναι πιο κοντά από ποτέ”, προσθέτοντας “η F-Secure είναι πρωτοπόρος και ανάμεσα στους ηγέτες αυτής της αγοράς λόγω της μακράς σχέσης της με κατασκευαστές και φορείς κινητής τηλεφωνίας”.\nΈνα ολοκληρωμένο firewall είναι το επόμενο βήμα στην ασφάλεια περιεχομένου για τα κινητά τηλέφωνα. Σκέτες antivirus λύσεις δεν είναι επαρκείς σε συσκευές με πρόσβαση σε δημόσια δίκτυα όπως σε WLAN.Δεν θα σκεφτόσασταν ποτέ να συνδεθείτε με το laptop σας στο Internet χωρίς firewall.Ο ίδιος κανόνας ισχύει και για τη νέα γενιά συσκευών που είναι με πολλούς τρόπους όπως τα φορητά PC’s συνεχίζει ο Vihavainen.\nΔωρεάν δοκιμαστική έκδοση 30-ημερών είναι διαθέσιμη στο: mobile.f-secure.com.\n( email από http://www.inter.gr )


Νέα «πυρά» Τραμπ κατά Κόεν - CNN.gr\nΝέα «πυρά» Τραμπ κατά Κόεν\nΕπίθεση εναντίον Μάικλ Κόεν, εξαπέλυσε σήμερα ο πρόεδρος των ΗΠΑ Ντόναλντ Τραμπ, κατηγορώντας τον πρώην δικηγόρο του πως επινόησε τα γεγονότα για τα οποία ομολόγησε την ενοχή του ενώπιον δικαστηρίου του Μανχάταν την Τρίτη.\nΤην ίδια ώρα, ο κ. Τραμπ μίλησε με εγκωμιαστικά λόγια για τον πρώην διευθυντή της προεκλογικής του εκστρατείας, Πολ Μάναφορτ, που καταδικάστηκε από την αμερικανική δικαιοσύνη, καθώς κρίθηκε ένοχος για τραπεζική απάτη και φοροδιαφυγή.\nΑμερικανικά ΜΜΕ έγραφαν χτες ότι ο Μάικλ Κόεν «έσπασε» κατά την ανάκριση αλλά ο Αμερικανός πρόεδρος ισχυρίζεται ότι ο δικηγόρος «επινόησε τις ιστορίες προκειμένου να πετύχει μια συμφωνία».\n«Εάν κάποιος αναζητά έναν καλό δικηγόρο, θα σας πρότεινα να μην ζητήσετε τις υπηρεσίες του Μάικλ Κόεν!» έγραψε στο Twitter ο Αμερικανός πρόεδρος, και περίπου μια ώρα αργότερα συμπλήρωσε:\n«Αισθάνομαι πολύ άσχημα για τον Πολ Μάναφορτ και την υπέροχη οικογένειά του. Η “Δικαιοσύνη” πήρε μια υπόθεση 12 ετών, μεταξύ άλλων, και τον πίεσε τρομακτικά. Σε αντίθεση με τον Μάικλ Κόεν, δεν “έσπασε” ούτε επινόησε ιστορίες προκειμένου να πετύχει μια συμφωνία. Σεβασμός για έναν θαρραλέο άνδρα».\nΣε τηλεγράφημά του, το πρακτορείο Reuters αναφέρει ότι ο δικηγόρος του Μάικλ Κόεν δήλωσε πως ο πελάτης του δεν θα δεχόταν ποτέ προεδρική χάρη. Κατά τη διάρκεια τηλεοπτικών εμφανίσεών του, ο δικηγόρος Λάνι Ντέιβις είπε πως ο Κόεν δεν θέλει πλέον να έχει «καμία σχέση με την κατάχρηση της εξουσίας από πλευράς του προέδρου».\n«Δεν θα θελήσει ούτε θέλει τίποτα από τον Ντόναλντ Τραμπ» είπε ο Ντέιβις.\nΤην ίδια ώρα, μιλώντας στο CNNi, ο δικηγόρος δήλωσε: «Ο Κόεν έχει γνώση πληροφοριών, σχετικά με το εάν ο Ντόναλντ Τραμπ γνώριζε εκ των προτέρων το χακάρισμα των email, κάτι που θα είχε ιδιαίτερο ενδιαφέρον για τον ειδικό ανακριτή».\nΗ αμερικανική δικαιοσύνη απαγγείλει κατηγορίες εναντίον 12 Ρώσων αξιωματούχων για το χακάρισμα δικτύου υπολογιστών της προεκλογικής καμπάνιας της Χίλαρι Κλίντον και του δημοκρατικού κόμματος.\nΚΟΣΜΟΣ\t· ΜΑΙΚΛ ΚΟΕΝ\t· ΝΤΟΝΑΛΝΤ ΤΡΑΜΠ\t· ΠΟΛ ΜΑΝΑΦΟΡΤ


Με την Απεργία Διαρκείας ο λαός αποδεικνύει περίτρανα, πως δεν αναγνωρίζει πλέον την κυβέρνηση ως νόμιμη Εξουσία. Έτσι θα αναγκαστεί ο Πρωθυπουργός να υποβάλει την παραίτησή του στην Πρόεδρο της «Δημοκρατίας». – Ευαγγελάτος Γεώργιος\nΌμικρον: Υψηλή μεταδοτικότητα αλλά υψηλή θνητότητα; Ήξεις αφήξεις τα μηνύματα.\nΔΙΑΜΑΡΤΥΡΙΑ ΚΑΙ ΑΠΕΡΓΙΑ ΔΙΑΡΚΕΙΑΣ\nΜία πρόταση ειρηνικής διαμαρτυρίας με πολλές πιθανότητες επιτυχίας είναι η συντονισμένη Αντί-δραση σύσσωμου του Ελληνικού λαού. Είναι μια πρωτοβουλία που πρέπει να πάρουν συνδικαλιστικοί φορείς όπως η ΓΕΣΕΕ και η ΑΔΕΔΥ. Να καλέσουν τα μέλη τους κι εκείνα το περιβάλλον τους, (στόμα με στόμα) για προετοιμασία Απεργίας Διαρκείας, χωρίς όμως η πρόταση να γνωστοποιηθεί και στα κοινωνικά δίκτυα.\nΝα συμφωνήσουν συνολικά όλοι οι πολίτες να δώσουν την δική τους απάντηση στο lookdown της Κυβέρνησης, κάνοντας τον δικό τους σκόπιμο εγκλεισμό, σε ένδειξη διαμαρτυρίας στις υποχρεωτικότητές της. Να σταματήσουν όλοι συγχρόνως να πληρώνουν πλέον φόρους, εισφορές, λογαριασμούς, εισιτήρια, χρέη Τραπεζών. Να προμηθευτούν τρόφιμα και είδη πρώτης ανάγκης διάρκειας μερικών ημερών. Αποφασισμένοι για τη νίκη, να κλειστούν στα σπίτια, σταματώντας κάθε δράση. Οι άνεργοι, οι επαγγελματίες, οι μαθητές, οι συνταξιούχοι, οι φοιτητές, οι νοικοκυρές σε όλη την Επικράτεια για λίγα 24ωρα.\nΤην ορισμένη ημερομηνία οι εργαζόμενοι πρέπει να απέχουν από την δουλειά τους και να καταλαμβάνουν τους εργασιακούς χώρους τους, Δημόσιες Υπηρεσίες, Υπουργεία, Πανεπιστήμια, Τηλεοπτικούς Σταθμούς, Σχολεία, Νοσοκομεία, Κεντρικές Πλατείες, Εθνικές Οδοί και τις βασικές αρτηρίες κυκλοφορίας σύνδεσης με τις πόλεις. Οι καταστηματάρχες να κλείσουν τα μαγαζιά τους, για να παραλύσει η αγορά. Να μην κυκλοφορούν τα ιδιωτικά αυτοκίνητα και όλα τα Μέσα Μαζικής Μεταφοράς.\nΗ Κυβέρνηση που θα βρεθεί αντιμέτωπη με τέτοια Απεργία, υποχρεούται σε παράδοση της Εξουσίας εντός λίγων ημερών, διότι θα είναι εκτός… λαού. Με την Απεργία Διαρκείας ο λαός αποδεικνύει περίτρανα, πως δεν την αναγνωρίζει πλέον ως νόμιμη Εξουσία. Έτσι θα αναγκαστεί ο Πρωθυπουργός να υποβάλει την παραίτησή του στην Πρόεδρο της «Δημοκρατίας».\nΤι λέτε αγαπητοί συνέλληνες αξίζει να επιχειρήσουμε μια Πανελλήνια Απεργία Διαρκείας, για να δώσουμε την ακριβή απάντηση στον χειρότερο εχθρό μας, που αποδείχτηκε πως είναι η πολιτική οργάνωση της ΝΕΑΣ ΔΙΚΤΑΤΟΡΙΑΣ;\nΠΑΝΕΛΛΗΝΙΑ ΑΠΕΡΓΙΑ ΔΙΑΡΚΕΙΑΣ\nΓΙΑ ΑΠΑΛΛΑΓΗ ΑΠΟ ΤΑ ΠΡΟΔΟΤΙΚΑ\nΥΠΟΧΕΙΡΙΑ ΤΗΣ ΝΕΑΣ ΤΑΞΗΣ!\nΈγραψε η πατριώτισσα και φίλη ΜΑΙΡΗ ΚΑΡΑ.\nΌπως είπε ο πατήρ Στυλιανός Καρπαθίου:\n“ΘΕΛΟΥΝ ΠΟΛΕΜΟ; ΘΑ ΤΟΝ ΕΧΟΥΝ”\nΑνατροπή της Νέας Τάξης Πραγμάτων, Βιολογικός Πόλεμος, Εθνικοί μειοδότες, Η Ελλάδα υπό γερμανικό ζυγό, Λαϊκή εξέγερση


Σύντομες συνεντεύξεις με απαίσιους άντρες – Σύντομες συνεντεύξεις με απαίσιους άντρες – Εκδόσεις ΚΡΙΤΙΚΗ\nΌταν συστήθηκαν, αυτός πέταξε ένα ευφυολόγημα, ελπίζοντας να γίνει αρεστός. Αυτή γέλασε εξαιρετικά δυνατά, ελπίζοντας να γίνει αρεστή. Μετά, ο καθένας πήγε στο σπίτι του μόνος, με το βλέμμα απλανές, και οι δύο με τoν ίδιο μορφασμό στο πρόσωπο.\nΟ άντρας που τους σύστησε δεν συμπαθούσε κανέναν απ’ τους δύο, αν και φερόταν σαν να τους συμπαθούσε, όλος άγχος απ’ το να διατηρεί καλές σχέσεις όλη την ώρα. Ιδέα δεν είχαν, άλλωστε, ούτε ο ένας ούτε ο άλλος ούτε η άλλη.\nΔικό σου το πάρτι σήμερα. Τούτο το απόγευμα, στα γενέθλιά σου, ζήτησες να έρθεις στην πισίνα. Ήθελες να έρθεις μόνος σου, αλλά τα γενέθλια είναι οικογενειακή γιορτή, οι δικοί σου ήθελαν να είναι μαζί σου. Καλό κι ευγενικό αυτό, αλλά δεν μπορείς να πεις γιατί ήθελες να έρθεις μόνος σου, και ίσως στ’ αλήθεια να μην ήθελες να έρθεις μόνος σου, κι έτσι, τέλος πάντων, είναι κι αυτοί εδώ. Λιάζονται. Αμφότεροι οι γονείς σου λιάζονται. Οι σεζλόνγκ τους\nδείχνουν την ώρα όλο το απόγευμα, περιστρέφονται, ιχνηλατούν του ήλιου την καμπύλη σε έναν έρημο ουρανό, ζεσταμένο έτσι που να σχηματίζει μια αλλόκοτη μεμβράνη. Η αδελφή σου παίζει Μάρκο Πόλο, αυτή την Τυφλόμυγα της Πισίνας, και χάνει. Είναι με κλειστά τα μάτια τώρα και στριφογυρίζει καθώς ακούει κραυγές και φωνές από δω κι από κει, στροβιλίζεται στο κέντρο ενός τροχού αποτελούμενου από κοριτσάκια που φοράνε σκουφάκια κολύμβησης και τσιρίζουν. Το δικό της σκουφάκι έχει υψωμένα καουτσουκένια άνθη. Υπάρχουν εκεί αδύναμα, ροζ γέρικα πέταλα που τρεμουλιάζουν καθώς η αδελφή σου χιμάει προς τους ήχους που δεν βλέπει.\nΆνεμος. Πιο δυνατός ο άνεμος όσο πιο ψηλά φτάνεις. Ο άνεμος είναι λεπτός· μες στη σκιά κρυώνει το μουσκεμένο δέρμα σου. Στη σκάλα μες στη σκιά το δέρμα σου μοιάζει πολύ άσπρο. Ο άνεμος αφήνει ένα λεπτό σφύριγμα στα αυτιά σου. Τέσσερα σκαλιά ακόμα ίσαμε την κορυφή του βατήρα. Τα σκαλοπάτια προκαλούν πόνο στα πόδια σου. Είναι λεπτά και σε κάνουν να συνειδητοποιείς το βάρος σου. Είναι αληθινό το βάρος σου στη σκάλα. Το έδαφος σε θέλει πάλι πίσω.\n«Ναι, είναι ειρωνεία από τη δική σου σκοπιά, το καταλαβαίνω. Εντάξει. Και επίσης καταλαβαίνω ότι με μισείς τώρα, απολύτως. Κι έχω φάει πολύ χρόνο για να φτάσω να είμαι έτοιμος να αντιμετωπίσω το γεγονός ότι με μισείς απολύτως, και επίσης αυτή την έκφραση της απόλυτης, να πούμε, επιβεβαίωσης όλων σου των φόβων και κάθε σου υποψίας που έχεις τώρα στο πρόσωπό σου, αν μπορούσες να το δεις, εντάξει; Τ’ ορκίζομαι ότι, αν μπορούσες να δεις το πρόσωπό σου αυτή τη στιγμή, θα καταλάβαινες κι εσύ κι ο καθένας γιατί φεύγω».\nΒγες τώρα, προσπέρασε τους γονείς σου, που λιάζονται και διαβάζουν, που δεν κοιτάζουν. Ξέχνα την πετσέτα σου. Το να κοντοσταθείς για την πετσέτα σημαίνει να μιλήσεις, και να μιλήσεις σημαίνει να σκεφτείς. Έχεις αποφασίσει ότι ο φόβος προκαλείται πρωτίστως από τη σκέψη. Προσπέρασε ευθύς, πήγαινε προς τη δεξαμενή καταδύσεων στην άλλη άκρη, στα βαθιά. Μια σανίδα προεξέχει από την κορυφή του βατήρα σαν γλώσσα. Το τσιμεντένιο κατάστρωμα της πισίνας είναι τραχύ και καυτό κάτω από τα μουλιασμένα πόδια σου. Κάθε σου αποτύπωμα είναι πιο λεπτό και πιο αμυδρό. Καθένα συρρικνώνεται, όπως προχωράς και τα αφήνεις πίσω σου στην καυτή πέτρα, και χάνεται.\nΤο βιβλίο κατέχεται από ένα πνεύμα βανδαλισμού, το οποίο αρχικά σε κάνει να βουρκώνεις, στη συνέχεια σε απογυμνώνει και στο τέλος διαλύει οτιδήποτε χειροπιαστό.\nAdam Goodheart, The New York Times\nΟ Wallace παραμένει η πιο ισχυρή φωνή της νέας γενιάς Αμερικανών συγγραφέων. Αυτή η συλλογή είναι εκπληκτική.\nΗ δύναμη των Συνεντεύξεων του Wallace είναι η ηθική αμφισημία τους, η ιδιοφυής ανάκριση των παγιωμένων μας πεποιθήσεων.\nJed P. Cohen, www.huffpost.com\nΟι Σύντομες συνεντεύξεις είναι μια κριτική της εμμονής με τον εαυτό μας.\nLeah Broad, The Oxford Culture Review\nΜια συναρπαστική συλλογή με στοχαστικές ιστορίες από έναν ιδιοφυή συγγραφέα.\nΣύντομες αφηγήσεις «μισητών» αντρών που «ανακρίνονται» μέχρι να αποκαλύψουν το βασανισμένο παρελθόν τους.\nAnthony Maskell, Independent\nΜια εντυπωσιακά πρωτότυπη συλλογή. Οι Σύντομες συνεντεύξεις με απαίσιους άντρες ανακρίνουν τον αναγνώστη και προσφέρουν απαντήσεις σε φόβους της νεότητάς μας.\nR. Z. Sheppard, Time\nΣυχνά αστείο κι ακόμα πιο συχνά απίστευτα εντυπωσιακό.\nΞυπνάει αναμνήσεις και προκαλεί. Με έναν βιρτουόζικο συνδυασμό φωνής, φαντασίας, υποσημειώσεων και μαύρου χιούμορ, αποδεικνύεται ξανά ότι ο Wallace είναι ο σκοτεινός πρίγκιπας της σύγχρονης αμερικανικής πρόζας.\nRob Spillman, Details\nΟ Wallace μας φέρνει αντιμέτωπους με την άγρια πλευρά των πραγμάτων και να μας λυτρώνει.\nAndrei Codrescu, Chicago Tribune\nΔύσκολο να αφήσεις από τα χέρια σου αυτές τις ιστορίες, με την ευφυΐα και την τόλμη που τις διακρίνουν.\nΜια σκληρή επίθεση στην πνευματική κενότητα και στο σύγχρονο πνεύμα της αυτοαναφορικότητας.\nΟ πιο σημαντικός συγγραφέας της γενιάς του.\nΗ σατιρική του δεινότητα και η οξυδερκής ματιά του σε οτιδήποτε τερατώδες μπορούν να σε αφήσουν άναυδο.\nΦιλόδοξο, επιτυχημένο, βαθιά χιουμοριστικό, πανέξυπνο, πνευματώδες, συγκινητικό.\nΛυρισμός, διορατικότητα και καυστικό χιούμορ.\n«Ντέιβιντ Φόστερ Γουάλας: Το τελευταίο enfant terrible της μυθιστοριογραφίας», Γιώργος-Ίκαρος Μπαμπασάκης, www.bookpress.gr, 10/6/20\n«Σύντομες συνεντεύξεις με απαίσιους άντρες», Γιώργος Κορδομενίδης, Εντευκτήριο, τχ. 119 (στήλη «Βιβλία στο κομοδίνο»)\n«Σύντομες συνεντεύξεις με απαίσιους άντρες», Γιάννης Καλογερόπουλος, https://no14me.blogspot.com/, 25/5/20\nΣτις προτάσεις του περιοδικού Elle (τχ. Ιανουαρίου 2020), επιμέλεια Μάνος Λειβαδάρος\n«Οι άβολοι άντρες του Ντέιβιντ Φόστερ Γουάλας», Διονύσης Μαρίνος, www.bookpress.gr, 12/1/20\n«Οι “απαίσιοι άντρες”», Κυριακή Μπεϊόγλου, Η Εφημερίδα των Συντακτών, 12/1/20\n«Επιλογές από τις πρόσφατες κυκλοφορίες βιβλίων», Παναγιώτης Φρούντζος – Έμυ Ντούρου, www.documentonews.gr, 31/12/19\n«Τα καλύτερα βιβλία του 2019», Γιώργος Ρομπόλας, www.esquire.com.gr, 28/12/19\n«Βιβλία για τις γιορτές», www.cuemagazine.gr, 24/12/19\n«Στον λαβύρινθο της σύγχρονης σκέψης», Άθως Δημουλάς, Η Καθημερινή, 23/12/19\n«Ξεφυλλίζοντας την πρόζα του κόσμου», Άννα Στασινού, Η Εφημερίδα των Συντακτών, 22/12/19\nΣτις εορταστικές προτάσεις της Ελεωνόρας Ορφανίδου (εκπομπή «Εδώ που τα λέμε», ΕΡΤ2), 22/12/19 (από το 22:25 και εξής)\n«Βιβλία ξεχωριστά για να αποχαιρετήσουμε το 2019», Γιάννης Αντωνιάδης, www.bookfeed.gr, 20/12/19\n«Πινακοθήκη ανδρικής ματαιοδοξίας», Μάρω Βασιλειάδου, Η Καθημερινή, 17/12/19\n[«Σύντομες συνεντεύξεις με απαίσιους άντρες»] , Κατερίνα Σχινά, The Books’ Journal, τχ. Δεκεμβρίου 2019\n«Βιβλιοφαγικό mushup v157», www.oneman.gr, 11/12/19 (αναφορά στο βιβλίο, μεταξύ άλλων)\n«Σύντομες συνεντεύξεις με απαίσιους άντρες», Ελεωνόρα Ορφανίδου, www.athina984.gr, 9/12/19 (Βιβλίο της Εβδομάδας, 9-15/12/19)\nΑφιέρωμα της εκπομπής «ΗΡΩΕΣ» (Κώστας Κατσουλάρης, www.amagi.gr), 7/12/19\n«Οι υπέροχοι, απαίσιοι άντρες του Ντέβιντ Φόστερ Ουάλας», Τίνα Μανδηλαρά, www.lifo.gr, 2/12/19\n«Book preview: Τι θα διαβάσουμε τη φετινή σεζόν», Δημήτρης Καραθάνος, www.athensvoice.gr, 30/10/19\n«Πρόγευση ξένης λογοτεχνίας», επιμέλεια Μισέλ Φάις, Η Εφημερίδα των Συντακτών, 13/10/19\n«Μεταφρασμένη πεζογραφία τον χειμώνα: από τον Ντοστογιέφσκι και τον Κάφκα στον David Foster Wallace», Ελένη Γκίκα, www.fractalart.gr, 8/10/19\n«Τι ετοιμάζουν οι ελληνικοί εκδοτικοί οίκοι τους προσεχείς μήνες;», Τίνα Μανδηλαρά, www.lifo.gr, 19/9/19


Laternative: This in not a Coup!\nΧθες βράδυ παρακολούθησα με μεγάλη προσήλωση το τελευταίο ντοκιμαντέρ του Άρη Χατζηστεφάνου. Ο ανεξάρτητος (με όλη τη σημασία της λέξεως) αυτός δημοσιογράφος μας έχει βάλει τα τελευταία χρόνια σε ένα νέο είδος ενημέρωσης, τελείως διαφορετικό από τα σκουπίδια που μας πλασάρουν τα συστημικά κανάλια. Μέσα από τις δουλειές του μας παρουσιάζει μία κατάσταση που κρύβεται εντέχνως πίσω από ξύλινους λόγους κι ακατανόητες ορολογίες που βιαίως έχουν προστεθεί στο καθημερινό μας λεξιλόγιο.\nΣτο νέο του εγχείρημα μας παρουσιάζει τον ύπουλο ρόλο της Ευρωπαϊκής Κεντρικής Τράπεζας καθώς και τους μηχανισμούς με τους οποίους ελέγχει τα πολιτεύματα των χωρών-μελών της ευρωζώνης. Ένας θεσμός που δε γνωρίζει και δε δέχεται τίποτα δημοκρατικό, διότι πολύ απλά ιδρύθηκε για να εξυπηρετεί το τραπεζικό σύστημα.\nΤο ντοκιμαντέρ δημιουργήθηκε με αφορμή το οικονομικό πραξικόπημα του περασμένου καλοκαιριού, ένα γεγονός που είναι ακόμα νωπό στην ελληνική κοινωνία. Ο δημιουργός μας εξηγεί για ποιο λόγο η τούμπα του ΣΥΡΙΖΑ δεν οφείλεται τόσο σε ένα αιφνιδιαστικό ευρωπαϊκό πραξικόπημα αλλά σε μία προσχεδιασμένη εξέλιξη τόσο από τις εγχώριες μαριονέτες (νυν και πρώην κυβερνήσεις) όσο κι από εξωτερικούς παράγοντες (Βρυξέλλες, Φρανκφούρτη, Βερολίνο).\nΓια να μας πείσει στο σκεπτικό του, μας αναλύει παλιότερα "πραξικοπήματα" που πραγματοποιήθηκαν την τελευταία πενταετία, ξεκινώντας με την Ιταλία και την αντιδημοκρατική πτώση του Σίλβιο Μπερλουσκόνι. Το σχέδιο είχε τεθεί σε εφαρμογή από τη στιγμή που ο πρώην Ιταλός πρωθυπουργός αρνήθηκε να υπακούσει στις εντολές οικονομικής λιτότητας από τη Γερμανία και τη Γαλλία. Από εκείνη τη στιγμή σκηνοθετήθηκε μία οικονομική ασφυξία στην Ιταλία, απειλώντας της παράλληλα σε χρεοκοπία, αυξάνοντας τα spreads. Ήταν θέμα χρόνου να ανέβει στο τιμόνι της χώρας ένας τεχνοκράτης, ο οποίος στη συνέχεια προδόθηκε από τον πιο στενό του συνεργάτη.\nΣτη συνέχεια ακολουθεί το παράδειγμα της Ιρλανδίας. Μία ακόμη δημοκρατική κυβέρνηση βρέθηκε εμπόδιο στα σχέδια της ΕΚΤ. Εκεί χρησιμοποιήθηκε ένας άλλος τρόπος εκβιασμού. Η ρευστότητα του ELA, για να ακολουθήσει μετά το παράδειγμα της Κύπρου, μίας χώρας με το χαμηλότερο χρέος στην Ευρώπη (άρα δεν είναι πρόβλημα το χρέος), όπου εκεί εφαρμόστηκε το κούρεμα των καταθέσεων. Μέσω Κύπρου, οι Ευρωπαίοι χτύπησαν τους Ρώσους. Οι σημερινές αναφορές των συστημικών καναλιών για την έξοδο της Κύπρου και της Ιρλανδίας από τα μνημόνια, είναι αβάσιμες και γελοίες.\nΚι ερχόμαστε στην Ελλάδα. Μέσα στο ντοκιμαντέρ ξεσκεπάζεται ένα μεγάλο κομμάτι των υπαίτιων της οικονομικής μας κατάστασης. Πρώτος απ' όλους είναι ο πρώην υπουργός Οικονομικών και νυν πρόεδρος της Εθνικής μας Τράπεζας, ο οποίος παίζοντας το ρόλο ενός σύγχρονου Εφιάλτη, προδίδει τη χώρα μας στην Φρανκφούρτη. Μάλιστα με δικές του δηλώσεις επιβεβαιώνει την προδοτική του αυτή συμπεριφορά. Αντί να καθαιρεθεί από τη θέση του, συνεχίζει το ρόλο του αυτό, αναπτύσσοντας παράλληλα μία καλύτερη συνεργασία με την τωρινή κυβέρνηση.\nΣτη συνέχεια, ο Άρης Χατζηστεφάνου αποδεικνύει πως η επιλογή του δημοψηφίσματος δεν ήταν τόσο αγνή από τον σημερινό πρωθυπουργό αλλά χρησιμοποιήθηκε ως αφορμή για να κλείσουν οι τράπεζες και να εφαρμοστούν τα capital controls (ενέργειες που ήταν ήδη προσχεδιασμένες), με το σκεπτικό πως μέσα από το δημοψήφισμα θα επικρατούσε οριακά το Ναι. Αυτό πίστευε και ήλπιζε η κυβέρνηση. Να όμως που ο κόσμος δεν τρομοκρατήθηκε ούτε από τις κλειστές τράπεζες ούτε από την τρομοκρατία των βοθροκάναλων και των λοιπών μέσων μαζικής ενημέρωσης. Κανείς όμως δε γνώριζε το βασικότερο, πως κι αυτή η κυβέρνηση ήταν πουλημένη.\nΤο "This is not a Coup" είναι ίσως το πιο ώριμο έργο του Άρη Χατζηστεφάνου. Παρατηρώντας την πορεία του μέσα από τα έργα του αλλά και μέσα από τις ραδιοφωνικές του εκπομπές, διαπιστώνει κανείς πως ο συγκεκριμένος δημιουργός είναι μία από τις ελάχιστες ανεξάρτητες φωνές στο χώρο της δημοσιογραφίας και είναι ευτύχημα να τον παρακολουθούμε διότι έχει πολλά ακόμα να μας προσφέρει στο μέλλον. Η τελευταία του δουλειά πρέπει να προβάλλεται συχνά όχι μόνο μέσα από τον κινηματογράφο και την τηλεόραση αλλά και μέσα από τις σχολές που πλάθουν τα νέα γρανάζια αυτού του συστήματος, διότι καλό είναι να γνωρίζουν την πραγματική λειτουργία όρων και μηχανισμών που μαθαίνουν απλά ως έννοιες και θεωρίες.\nΚαθ' όλη τη διάρκεια της προβολής, ένιωσα πολλές φορές το αίμα να μου ανεβαίνει στο κεφάλι. Τα χέρια μου σφιγγόντουσαν σε μία γροθιά και τα χείλη μου συγκρατούσαν με δυσκολία βρισιές και κατάρες που ήμουν έτοιμος να εκτοξεύσω προς την οθόνη. Επίσης μέσα απ' αυτήν την προβολή κάλυψα ένα μεγάλο μέρος αποριών που έχω συγκεντρώσει τους τελευταίους μήνες.\nΜία απορία μου έχει μείνει ακόμα αναπάντητη, η οποία όμως μπορεί να απαντηθεί μόνο από μας. Ως πότε θα επιμένουμε στην παραμονή μας σ' αυτό το αντιδημοκρατικό άρμα της υποτιθέμενης Ενωμένης Ευρώπης;


Red Bull: The ultimate "storyteller" | suit.gr\nContent is the king, έτσι δεν έχουμε πει; Όταν μιλάμε για Content Marketing όμως τι ακριβώς εννοούμε τελικά; Για μένα ο πιο σωστός ορισμός που μπορεί να του αποδοθεί με μία λέξη είναι… “storytelling”.\nΈνα από τα brands που έχω δει να αξιοποιεί στο έπακρο την αξία ενός storytelling content είναι η Red Bull. Η διεθνής αυτή μπράντα έχει αποδείξει πως είναι ένα από τα πιο καινοτόμα brands της παγκόσμιας αγοράς και δε διστάζει να παίρνει το ρίσκο και να τολμά ακόμα και πράγματα πέρα από τη φαντασία, όπως το γνωστό σε όλους μας Red Bull Stratos space jump.\nH Red Bull σήμερα αποτελεί όχι μόνο τον παραγωγό του πιο γνωστού energy drink, αλλά και το πλέον content-savvy brand και publisher. Μέσα από τη συνολική δραστηριοποίησή της τα τελευταία χρόνια έχει καταφέρει όχι μόνο να επαναπροσδιορίσει το sports marketing, αλλά και να εδραιώσει τη λειτουργία της και ως publisher, καθώς έχει ρίξει όλο το βάρος της στα action sports τα οποία έχει παρατηρήσει ότι ελκύουν το target audience της.\nΔεν είναι άλλωστε τυχαίο που έχει ειπωθεί ότι: «Η Red Bull αποτελεί μία εκδοτική αυτοκρατορία, που τυχαίνει να παράγει ένα energy drink». Αυτό μπορεί να φανεί με την πρώτη ματιά ακόμα και από το official site της μπράντας, το οποίο σχεδόν αποκλειστικά φέρει περιεχόμενο σχετικό με extreme sports (sport news, επικείμενα events, αθλητική αρθρογραφία κλπ.) και όχι με το προϊόν. Από αυτό και μόνο καταλαβαίνουμε πόσο διαφορετική και ξεχωριστή είναι η προσέγγιση του brand ως προς τη διαμόρφωση της ταυτότητάς του, αλλά και της εικόνας του στο μυαλό του καταναλωτή (positioning).\nΌντας το πιο λαμπρό παράδειγμα brand που έγινε publisher, η Red Bull κατανοεί καλύτερα από τον καθένα τη σημασία του content marketing. Το διεθνές brand φροντίζει να παρέχει στο κοινό του όχι απλά μία διαφήμιση πάνω σε ένα χαρτί ή σε ένα banner στο ίντερνετ, αλλά του παρέχει κάτι πραγματικά μοναδικό, το πολυπόθητο unique user experience. Έτσι, πλέον όταν ακούμε Red Bull μας έρχεται στο μυαλό όχι μόνο το energy drink, αλλά και το δυναμικό lifestyle τo οποίo υποστηρίζει εδώ και χρόνια. Αυτό είναι που ξεχωρίζει το συγκεκριμένο brand από όλα τα άλλα και το φέρνει στην κορυφή.\nΣτο πλαίσιο αυτής της ιδεολογίας η Red Bull δημιούργησε το Red Bull TV. Πρόκειται ουσιαστικά για ένα κανάλι μέσα από το οποίο ο κάθε ενδιαφερόμενος μπορεί να παρακολουθήσει ζωντανές εκδηλώσεις, ανθρώπους-έμπνευση, άλλα και extreme ιστορίες από τo παγκόσμιο δίκτυο της Red Bull.\nTo Red Bull TV προβάλλει ένα πλούσιο περιεχόμενο, το οποίο αποτελεί όχι μόνο έμπνευση και ψυχαγωγία για όλους τους fans των sports, αλλά και ένα περιεχόμενο worth-sharing. Το κανάλι αυτό είναι διαθέσιμο σε όλες τις πλατφόρμες, όπως web, connected TV’s, mobile, κονσόλες gaming κ.ά. Χιλιάδες viewers ανά τον κόσμο παρακολουθούν τόσο τα live videos, όσο και τα on demand και τα series. Μέχρι σήμερα έχει φιλοξενήσει περισσότερα από 140 shows, 80 live events και 1,000 επεισόδια.\nΑξίζει δε να σημειώσουμε, ότι υπάρχει και ελληνικό content που μπορεί κανείς να παρακολουθήσει στο Red Bull TV, όπως το Red Bull Art of Motion του 2014 και 2013 στη Σαντορίνη, ενώ πλησιάζει το επόμενο μεγάλο event της Red Bull στην Αθήνα, X-Fighters World Tour 2015, στις 12 Ιουνίου (το οποίο και θα είναι διαθέσιμο live μέσω της Red Bull TV).\nΔιαπιστώνουμε λοιπόν πως το κατάλληλο storytelling είναι ο μεγαλύτερος σύμμαχος ενός brand προκειμένου να επιτύχει το μέγιστο engagement και awareness. Όμως, κατά την άποψή μου το πιο σημαντικό asset μίας τέτοιας στρατηγικής είναι η δημιουργία ενός πολύ δυνατού παγκόσμιου community, που αποτελείται από loyal fans. Μία τέτοια επιτυχία σίγουρα αξίζει όλα τα resources που δεσμεύονται. Βέβαια, δε θα μπει κάθε brand στην ίδια διαδικασία με τη Red Bull, αλλά σίγουρα δεν μπορούμε παρά να παραδεχτούμε ότι μία τέτοια προσπάθεια μόνο θετικό αντίκτυπο έχει τόσο για το ίδιο το brand, όσο και για το παραγόμενο προϊόν του.\nΆραγε, θα μπορούσαν και άλλα αντίστοιχα διεθνή brands να παρουσιάσουν μία παρόμοια τακτική;\ncontent marketing · publisher · red bull · red bull tv


Εξοικονομώ – Αυτονομώ: Πότε η προκήρυξη για ξενοδοχεία και τουριστικά καταλύματα - Da News\nΑρχική Οικονομία Εξοικονομώ – Αυτονομώ: Πότε η προκήρυξη για ξενοδοχεία και τουριστικά καταλύματα\nΕξοικονομώ – Αυτονομώ: Πότε η προκήρυξη για ξενοδοχεία και τουριστικά καταλύματα\nO Υπουργός Ενέργειας και Περιβάλλοντος Κώστας Σκρέκας, απάντησε σήμερα από το βήμα της Βουλής σε επίκαιρη ερώτηση βουλευτών του ΣΥΡΙΖΑ, η οποία αφορούσε το νέο «Εξοικονομώ – Αυτονομώ» για τον τουριστικό κλάδο.\nΓια το πότε αναμένεται να προκηρυχθεί το πρόγραμμα ενεργειακής αναβάθμισης για ξενοδοχεία και τουριστικά καταλύματα, ο υπουργός απάντησε ότι έως τον Ιούνιο αναμένεται να ανακοινωθεί από το υπουργείο, ενώ στόχος μέσα στα προσεχή τρια χρόνια να έχουν μοχλευθεί για το σκοπό αυτό κονδύλια που θα φτάσουν το 1 δισεκατομμύριο ευρώ.\nΗ πλήρης απάντηση του Υπουργού Ενέργειας\nΚαλημέρα κύριε Πρόεδρε, ευχαριστώ κύριε συνάδελφε για την ερώτηση που έχετε καταθέσει. Δίνει μία ευκαιρία να συζητήσουμε για ένα πολύ σημαντικό κλάδο της χώρας μας, για τον τουρισμό.\nΣυνεισφέρει πάρα πολλά στην εθνική οικονομία, αλλά και στην ελληνική κοινωνία. Τα ακούμε και από τα Τρίκαλα που εγώ εκλέγομαι. Χιλιάδες άνθρωποι το καλοκαίρι μεταφέρονται σε τουριστικές περιοχές, όπου δουλεύουν, εργάζονται για να παρέχουν υπηρεσίες τουρισμού, εστίασης και με αυτόν τον τρόπο ζούνε αξιοπρεπώς οι οικογένειές τους.\nΚαι βέβαια ξέρουμε πάρα πολύ καλά ότι η συμμετοχή του τουριστικού κλάδου στο εθνικό ΑΕΠ είναι πάρα πολύ μεγάλη. Ξεπερνάει το 20%. Είναι ο πρώτος εργοδότης ο τουρισμός στην Ελλάδα και βέβαια έχει πληγεί πάρα πολύ εξαιτίας της πανδημίας για ευνόητους λόγους.\nΦυσικά αυτό έχει προκαλέσει δυστυχώς τη δραματική μείωση των επισκεπτών, των τουριστών και αυτό έχει ως αποτέλεσμα δυσμενείς οικονομικές επιπτώσεις στον κλάδο και στις τουριστικές επιχειρήσεις, αλλά και στις επιχειρήσεις εστίασης.\nΑπό εκεί και πέρα όμως, η κυβέρνηση έχει αναλάβει μέτρα για να στηρίξει όλο αυτό το διάστημα μέχρι να ξαναμπούμε σιγά – σιγά στην κανονικότητα. Σίγουρα και όλα αυτά τα οποία συμβαίνουν και η προσπάθεια να κρατηθεί χαμηλά το ιικό φορτίο στη χώρα, έτσι ώστε να βγούμε την άνοιξη με όσο το δυνατόν λιγότερα κρούσματα, θα βοηθήσει στην επανεκκίνηση ξανά του τουρισμού.\nΑλλά πάμε στην πολύ σημαντική ερώτηση που κάνετε. Πού πάει ο τουρισμός; Πού πρέπει να πάει ο τουρισμός; Πώς πρέπει να το σχεδιάσουμε και τι επενδύσεις πρέπει να γίνουν;.\nΈχουμε την κλιματική αλλαγή. Η κλιματική αλλαγή σημαίνει υπερθέρμανση του πλανήτη. Σημαίνει αύξηση της παγκόσμιας θερμοκρασίας που έχει επιπτώσεις. Αυτό που βλέπουμε. Καιρικά φαινόμενα τα οποία είναι έντονα, τα οποία καταστρέφουν αγροτικές καλλιέργειες. Τα οποία έχουν επιπτώσεις σε ό,τι αφορά τη μέση άνοδο της θερμοκρασίας. Στην Ελλάδα περιμένουμε τις επόμενες δεκαετίες, σύμφωνα με την επιστημονική έρευνα, και αύξηση της θερμοκρασίας και αύξηση των ημερών με καύσωνα στη χώρα και βέβαια μείωση των βροχοπτώσεων.\nΌλα αυτά επηρεάζουν και τον τουρισμό. Γιατί από τη μία βέβαια μπορεί να έχουμε μεγαλύτερη διάρκεια, με θερμές ημέρες τον χρόνο – και αυτό θα έλεγε κάποιος ότι μπορεί να αυξήσει και θα αυξήσει πιθανότατα τις επόμενες δεκαετίες τις καλές ημέρες στη χώρα, άρα θα αυξήσει τη σεζόν, την τουριστική, τη θερινή σεζόν.\nΑπό την άλλη, όμως, αυτό σημαίνει ότι εφόσον έρθουν περισσότεροι τουρίστες στην Ελλάδα, σημαίνει ότι πρέπει να έχουμε περισσότερες πηγές σε ό,τι αφορά το νερό, γιατί θα πρέπει να χρησιμοποιούν περισσότερο νερό.\nΧρειάζεται περισσότερη ενέργεια για να τους υποστηρίξουμε. Γιατί χρειάζεται να ψύχουμε τα δωμάτια στα οποία διαμένουν, από τη στιγμή που η αυξημένη θερμοκρασία σημαίνει ότι θα πρέπει τα δωμάτια πια να κλιματίζονται. Σημαίνει, επίσης, μεγαλύτερη κατανάλωση πηγών, μεταφορών, μεγαλύτερα λιμάνια. Όλα αυτά εξαντλούν πηγές, όπως είναι το νερό που σας είπα. Παράγουν απόβλητα. Παράγουν απορρίμματα.\nΌλα αυτά, λοιπόν, πρέπει να τα σχεδιάσουμε ολιστικά, για να μη φτάσει εκείνη η στιγμή και είμαστε απροετοίμαστοι. Αν θέλουμε να έχουμε, όπως είπατε πάρα πολύ σωστά, ένα βιώσιμο τουριστικό προϊόν. Αν θέλουμε να έχουμε βιώσιμο τουρισμό στη χώρα.\nΤι πρέπει λοιπόν να κάνουμε; Πρώτον, ξέρετε ότι η Ελλάδα στηρίζει την αυξημένη περιβαλλοντική φιλοδοξία της Ευρώπης ώστε να μειώσουμε κατά 55% τις εκπομπές αερίων του θερμοκηπίου μέχρι το 2030 και μέχρι το 2050 η Ευρώπη να είναι η πρώτη κλιματικά ουδέτερη ήπειρος.\nΤι πρέπει να κάνουμε γι’ αυτό; Πρέπει να αναβαθμίσουμε το κτιριακό μας απόθεμα. Τα κτίρια καταναλώνουν στην Ελλάδα περίπου το 40% της ενέργειας η οποία χρησιμοποιείται.\nΚαταλαβαίνετε, λοιπόν, ότι άμα τα αναβαθμίσουμε ενεργειακά, θα χρειάζεται να ξοδεύουμε λιγότερη ενέργεια για να τα κλιματίζουμε το καλοκαίρι ή να τα θερμαίνουμε τον χειμώνα. Αυτό σημαίνει μειωμένη κατανάλωση ενέργειας, άρα μειωμένες εκπομπές διοξειδίου του άνθρακα. Όλα αυτά εμείς σχεδιάζουμε να τα κάνουμε αξιοποιώντας χρήματα και από το ΕΣΠΑ και από τα ευρωπαϊκά ταμεία, αλλά και από το Ταμείο Ανάκαμψης.\nΣυγκεκριμένα για τον τουρισμό, ήδη έχει ανακοινωθεί και σχεδιάζουμε μέχρι τον Ιούνιο να καταθέσουμε πρόγραμμα, το οποίο αφορά στην ενεργειακή αναβάθμιση ακριβώς των πολύ μικρών, μικρών και μεσαίων ξενοδοχειακών μονάδων και καταλυμάτων στη χώρα.\nΜε αυτόν τον τρόπο και θα μειώσουμε το περιβαλλοντικό τους αποτύπωμα, αλλά και θα τους βοηθήσουμε ώστε να καταναλώνουν λιγότερη ενέργεια, που σημαίνει ότι θα έχουν μικρότερο κόστος.\nΆρα, πετυχαίνουμε δύο πράγματα με μία δράση: και μείωση του κόστους και μείωση του περιβαλλοντικού αποτυπώματος. Και τελικά παρέχουμε ένα προϊόν σαφώς αναβαθμισμένο, ένα τουριστικό προϊόν από τη στιγμή που προστατεύει το περιβάλλον, άρα προσθέτουμε αξία και αναβαθμίζουμε τον ελληνικό τουρισμό.\nΟ στόχος μας είναι να προωθήσουμε έναν τουρισμό με ουδέτερο κλιματικό αποτύπωμα. Έναν πράσινο τουρισμό, όπου αυτό είναι το ζητούμενο και αυτό θα προσδώσει αξία, δηλαδή θα μπορέσουμε να παρέχουμε υπηρεσίες μεγαλύτερης προστιθέμενης αξίας από τη στιγμή που θα έχουν αυτό το επιπλέον πλεονέκτημα.\nΚατ’ αρχάς, να πω ότι για το first come, first served που είπατε, το οποίο εφαρμόσατε και εσείς στη δική σας θητεία, το αξιοποιήσαμε για έναν λόγο. Γιατί θέλαμε πάρα πολύ γρήγορα να ρίξουμε χρήματα στην αγορά, να προχωρήσουν οι επενδύσεις και αυτός πραγματικά είναι ο πιο γρήγορος τρόπος.\nΘα με ρωτήσετε, αυτός είναι ο πιο δίκαιος τρόπος ή ο πιο εστιασμένος να το πω έτσι; Δίκαιος είναι. Ο πιο εστιασμένος τρόπος για να πετύχουμε τη μέγιστη ενεργειακή εξοικονόμηση και τη μέγιστη ενεργειακή αναβάθμιση με τα χρήματα που έχουμε;\nΘα σας πω ότι όχι, αλλά σίγουρα όσοι μπήκαν σε αυτό το πρόγραμμα και όσοι έχουν επιλεχθεί για να αναβαθμίσουν ενεργειακά τα κτίρια τους, όλοι χρειάζονται ενεργειακή αναβάθμιση, γιατί έτσι προβλέπει το πρόγραμμα.\nΑπό εκεί και πέρα. Θα σας μιλήσω συγκεκριμένα απαντώντας στις ερωτήσεις σας. Εμείς έχουμε προγραμματίσει 100 εκατ. από το ΕΣΠΑ και έχουμε εντάξει 500 εκατ., μισό δισ. δηλαδή, στο Ταμείο Ανάκαμψης για την ενεργειακή αναβάθμιση και την ενεργειακή αξιοποίηση στις επιχειρήσεις. Μικρές, πολύ μικρές και μεσαίες επιχειρήσεις.\nΆρα, εμείς αν θεωρήσουμε ότι είναι 600 εκατ. περίπου η δημόσια δαπάνη, καταλαβαίνετε ότι με τη μόχλευση περιμένουμε πάνω από 1 δισ. ευρώ τα επόμενα 2 – 3 χρόνια να αξιοποιηθούν ακριβώς για την ενεργειακή αναβάθμιση πολύ μικρών και μεσαίων μονάδων.\nΠοιες δαπάνες είναι επιλέξιμες; Πρώτον, ενεργειακή αναβάθμιση των κτιριακών υποδομών. Δηλαδή, το κέλυφος, ώστε να βελτιώσουμε τη θερμοδιαπερατότητα. Συστήματα θέρμανσης – ψύξης. Χρήση ανανεώσιμων πηγών ενέργειας για κάλυψη των ενεργειακών αναγκών.\nΘα στηρίξουμε και θα χρηματοδοτήσουμε ακόμα και συστήματα αποθήκευσης ενέργειας πάρα πολύ σημαντικά. Σας είπα ότι στόχος μας είναι να καταστήσουμε κλιματικά ουδέτερα τα καταλύματα και τις ξενοδοχειακές μονάδες. Θα αυξήσει πάρα πολύ την προστιθέμενη αξία.\nΘα μπορούν να προσφέρουν υπηρεσίες που δεν θα επηρεάζουν το κλίμα και το περιβάλλον και με αυτόν τον τρόπο θα μπορούμε να ζητάμε να έχουμε μεγαλύτερης προστιθέμενης αξίας παρεχόμενες υπηρεσίες, άρα μεγαλύτερο έσοδο τελικά και για τους ξενοδόχους και για τις τοπικές κοινωνίες και για την εθνική οικονομία.\nΕπίσης, επιλέξιμες δαπάνες. Εγκατάσταση έξυπνων συστημάτων διαχείρισης ενέργειας. Διαχείριση εξοικονόμησης νερού. Διαχείριση απορριμμάτων. Σας είπα ότι περισσότεροι τουρίστες, περισσότεροι επισκέπτες, σημαίνει περισσότερες πηγές, περισσότερο νερό. Παράγουν περισσότερα απορρίμματα. Θα πρέπει να τα διαχειριστούμε με έναν απόλυτα φιλικό προς το περιβάλλον τρόπο.\nΌλα αυτά τα προωθούμε και θα είναι επιλέξιμες δαπάνες μέσα από το πρόγραμμα το οποίο, μέχρι τον Ιούνιο επαναλαμβάνω, θα ανακοινώσουμε. Χρήση έξυπνων ηλεκτρικών οχημάτων και άλλες υποστηρικτικές δράσεις, όπως για παράδειγμα μελέτες περιβαλλοντικές ή επιθεωρήσεις, οι οποίες θα πρέπει να γίνουν για να μπορέσουν οι άνθρωποι να καταθέσουν τις παρεμβάσεις τους για να χρηματοδοτηθούν.\nΠοιοι θα είναι δικαιούχοι; Σας είπα ότι θέλουμε να απλώσουμε στην οικονομική βάση και τον τουριστικό κλάδο, να αξιοποιήσουμε αυτά τα χρήματα, που σημαίνει ότι θέλουμε πολλοί να μπορούν να είναι επιλέξιμοι σε αυτό το πρόγραμμα.\nΠολλοί. Άρα, θα κατευθύνουμε χρήματα σε μικρές, πολύ μικρές και μεσαίες επιχειρήσεις, ώστε αυτά τα χρήματα να πιάσουν τόπο πραγματικά και με αυτόν τον τρόπο να βοηθήσουμε όχι μόνο τους ίδιους, όχι μόνο τις επιχειρήσεις, αλλά και όλους τους παρεπόμενους κλάδους, συνοδούς κλάδους που θα υποστηρίξουν και θα πραγματοποιήσουν αυτές τις κατασκευές.\nΔουλεύει, είναι έργα μηχανικού. Δουλεύει η οικοδομή με αυτόν τον τρόπο, άρα θα έχει πολλαπλά οφέλη για τις τοπικές κοινωνίες αυτό το πρόγραμμα. Πώς θα είναι η επιλεξιμότητα; Η επιλεξιμότητα φυσικά θα έχει τα οικονομικά κριτήρια, τα οποία γνωρίζετε ότι ισχύουν για να χρηματοδοτηθεί κάποιος από Ευρωπαϊκά χρήματα.\nΆρα, δεν θα πρέπει να είναι οι επιχειρήσεις υπό πτώχευση ή υπό εκκαθάριση, αναγκαστική διαχείριση και τα λοιπά. Θα υπάρχουν φυσικά κριτήρια προτεραιοποίησης σε ό,τι αφορά την ενεργειακή αναβάθμιση. Περιοχές όπου έχουμε εισαγάγει τον όρο της «βαθμοημέρας».\nΔηλαδή πόσες ημέρες του χρόνου είναι πολύ ψυχρές ή πολύ θερμές, άρα ξοδεύουμε πολλή ενέργεια να ψύχουμε ή να ζεσταίνουμε αντίστοιχα, να κλιματίζουμε ή να θερμαίνουμε τα κτίρια.\nΑυτό θα είναι ένα κριτήριο που και σε αυτό το πρόγραμμα θα έχει σημαντική θέση, για να μπορέσουμε να προτεραιοποιήσουμε και επαναλαμβάνω, μιλάμε πια όχι για μία επιλογή τού όποιος πρόλαβε πρώτος αυτός θα λάβει την υποστήριξη.\nΘα υπάρχουν κριτήρια συγκεκριμένα αξιολόγησης, στα οποία θα καταλήξουμε σε συνεργασία με το Τεχνικό Επιμελητήριο της Ελλάδος και με συζήτηση με εσάς, γιατί αυτό θα βγει στη διαβούλευση, ώστε να έχουμε απόλυτα αντικειμενικά, δίκαια και σωστά κριτήρια ώστε να πιάσουν τόπο τα χρήματα.\nΆρα, θα υπάρχει λίστα προτεραιοποίησης. Θα υπάρχουν επιλαχόντες και κάθε φορά που εμείς θα αναζητούμε και θα βρίσκουμε πηγές χρηματοδότησης, θα μπορούμε να εντάσσουμε τους επιλαχόντες ακριβώς σε αυτό το πρόγραμμα και θα μπορούν να χρηματοδοτούνται.\nΚαι θα ξέρει ο καθένας πού είναι η σειρά του και πότε πρόκειται να μπορέσει να αξιοποιήσει ευρωπαϊκούς πόρους για να αναβαθμίσει την επιχείρησή του και το κατάλυμά του”.\nΕπόμενο άρθροΝέα τηλεφωνική γραμμή για την καλύτερη εξυπηρέτηση από το Γ.Ε.Φ.\nΠότε φταίει ο θυρεοειδής για τo υπερβολικό άγχος\nΔημόσιο: Έρχονται αλλαγές σε κινητικότητα, τηλεργασία, αξιολόγηση\nΑρκούδες κατασπάραξαν εργαζόμενο ζωολογικού πάρκου(VIDEO)


Ανακαίνιση σπιτιού (Βόλος) με τούβλα τσαλαπάτα - Οικοδομικές εργασίες στον βόλο - Επισκευές Ανακαινίσεις\nΑνακαινίσαμε το εσωτερικό σπτιού στον βόλο. Το έργο αυτό είχε μία πολυ ενδιαφέρουσα πρόκληση. Έπρεπε να χρησιμοποιήσουμε για διακόσμηση τα γνωστά ” τούβλα τσαλαπάτα “.\nΤα τούβλα τσαλαπάτα κατασκευαζόταν πρν δεκαετίες από το πλινθοκεραμοποιείο Τσαλαπάτα που βρίσκοταν στον Βόλο. Στην θέση του σήμερα στεγάζεται το Μουσείο Πλινθοκεραμοποιίας\nΤο εργοστάσιο μπορέι να έχει κλείσει, εμείς όμως βρίσκουμε τούβλα τσαλαπάτα ακόμη και σήμερα από κατεδαφίσεις και ανακαινίσεις παλαιών κτηρίων . Τα μεταχειρισμένα τούβλα καθαρίζονται και συντηρούνται όπως πρέπει και είναι έτοιμα για νέα χρήση.\nΜε τα τούβλα αυτά κατασκευάσαμε όπως θα δείτε παρακάτω στις φωτογραφίες:\nπόρτα με τοξωτό θόλο,\nπέτρινο τζάκι, και\nδιακοσμητικά πλακάκια κουζίνας\nΗ ανακαίνση φυσικά είχε και άλλες εργασίες αλλά στο άρθρο αυτό εστιάζουμε κυρίως στις εργασίες που κάναμε με τα διακοσμητικά αυτά τούβλα γιατί ο περισσότερος κόσμος δεν γνωρίζει ότι μπορεί να τα χρησιμοποιήσει ώς υλικό.\nNovember 10, 2018Μέθοδοι και τεχνικέςΑπό την εποχή που ο άνθρωπος άρχισε να κατασκευάζει μόνος του το μέρος που ζεί, η επιλογή υλικού κατασκευής είχε πρώτιστη σχέση με την θερμική του συμπεριφορά. Ο πηλός, η πετρα, το άχυρο, ο πάγος (εσκιμώοι), δεν ήταν τυχαίες επιλογές . Είχαν σχέση με την ευκολία εύρεσης και χρήσης τους και με το κλίμα της περιοχής που ζούσαν. Η θερμομόνωση ήταν και τότε από τις πρώτες προτεραιότητες για την επιλογή υλικών. Για να κατανοήσουμε πως “λειτουργεί” η θερμομόνωση ας δούμε πρώτα πως διαδίδεται η θερμότητα μέσα από τα διάφορα υλικα. Ανάλογα με την ευκολία της διάδοσης της θερμότητας τα υλικά χωρίζονται σε καλούς και κακούς αγωγούς της θερμότητας. Το ξύλο π.χ είναι ένας κακός αγωγός της θερμότητας (μπορούμε να ακουμπήσουμε την άκρη ενός ξύλου που καίγεται για ώρα χωρίς να καούμε) ενώ το μέταλλο είναι καλός αγωγός (αν αφήσουμε την “μασιά” λίγα λεπτά μέσα στην φωτιά είναι αδύνατο να την ακουμπήσουμε). Η θερμότητα διαδίδεται με τρείς τρόπους: Με αγωγή (όταν ακουμπά ένα υλικό ένα άλλο, πχ ο ζεστός τοίχος ακουμπά τον αέρα του δωματίου) Με μεταφορά ή συναγωγή (αφορά την διάδοση στα υγρά και στα αέρια) Με ακτινοβολία (ο ήλιος π.χ μας ζεσταίνει με ακτινοβολία και όχι επειδή μας ακουμπά μέσω άλλης ύλης. Επίσης η σόμπα αλογόνου μας ζεσταίνει επειδή ακτινοβολεί) Καταλαβαίνουμε την διαφορά αγωγής και ακτινοβολίας, εάν σκεφτουμε το τζάκι. Το τζάκι μας ζεσταίνει με δύο τρόπους: α. Ζεσταίνοντας τα υλικά που το περιβάλλουν (πυρότουβλα πέτρα κλπ) και τον αέρα και αυτά με την σειρά τους εμάς. β. Ακτινοβολώντας ζέστη σε όσα αντικείμενα ή ανθρώπους έχουν οπτική επαφή με το τζάκι. Ποιό είναι το χαρακτηριστικό που κάνει ένα υλικό να είναι περισσότερο θερμομονωτικό από ένα άλλο; Η απάντηση είναι η θερμική αγωγιμότητα. Κάθε υλικό έχει μια ιδιότητα που λέγεται θερμική αγωγιμότητα. Όσο μεγαλύτερη τόσο λιγότερο θερμομονωτικό είναι ένα υλικό. Το τούβλο πχ έχει πολυ μεγαλυτερη θερμική αγωγιμότητα από τα ειδικά μονωτικά που χρησιμοποιούνται στην δόμηση , ο αέρας έχει πολυ καλύτερες επιδόσεις από το τούβλο ώς μόνωση (π.χ τα διπλά τζάμια έχουν ενδιάμεσα …αέρα ώς μόνωση και απλώς εφάπτονται μέσω ένός πολύ θερμομονωτικού υλικού) κλπ Στον παρακάτω πίνακα θα δείτε μερικές ενδεικτικές τιμές. Όσο μεγαλύτερη η τιμή της θερμικής αγωγιμότητας τόσο χειρότερη μόνωση αποτελεί το υλικό. Υπάρχει ένας μύθος ότι αν θέλεις θερμομόνωση θα πρέπει να χτίσεις το σπίτι σου με πέτρα. Πέρα από το τεράστιο κόστος κατασκευής σπιτιού από πέτρα αυτό δεν είναι ακριβές. Η πέτρα δεν οφείλει την τρομερή φήμη της στην καλή θερμική της αγωγιμότητα (υπάρχουν απείρως καλύτερα υλικά με μικρότερη αγωγιμότητα) αλλά στην τεράστια θερμική χωρητικότητα που έχει. Ένας χοντρός τοίχος με πέτρα αποθηκεύει τεράστια ενέργεια και αργεί να την αποδώσει στο εσωτερικό του σπιτιού ή στο περιβάλλον αντίστοιχα. Φαινομενικά αυτό μοιάζει ώς ιδανική θερμομόνωση αλλά στην πράξη δεν είναι απόλυτα ακριβές αυτό. Αν πχ έχετε μία εξοχική κατοικία χτισμένη με πέτρα και την επισκέπτεστε τα σαββατοκύριακα τότε το κρύο κτίσμα που σας περιμένει θα χρειαστεί ίσως και τρείς ημέρες συνεχούς καύσης της θέρμανσης ώσπου να ξεπεραστεί η αποθηκευμένη θερμότητα (το κρύο που έχει συσσωρευτεί στις πέτρες δηλαδή) και να αρχίσει τελικά να ζεσταίνεται και ο εσωτερικός χώρος. Και φυσικά όταν θα αποχωρήσετε την Κυριακή ο χώρος θα συνεχίσει να είναι ζεστός για ημέρες και θα αργήσει να κρυώσει λόγω ακριβώς αυτής της τεράστιας θερμοχωρητικότητας που έχει η πέτρα. Φυσικά ανάλογα την περιοχή και τις ανάγκες η πέτρα μπορεί να είναι ιδανική για αυτές τις ιδιότητες που αναφέραμε παραπάνω, αλλά δεν θα πρέπει αυτό να μας παρασύρει και να γενικεύουμε όταν μιλάμε για θερμομονωτικά υλικά . Από τα παραπάνω προκύπτει ότι η επιλογή μονωτικού υλικού και η σωστή θερμομόνωση δεν είναι κάτι τόσο απλό, και στηρίζεται σε μετρήσεις και επιστημονικά δεδομένα και όχι στην φήμη που κουβαλάνε διάφορα υλικα. Δείτε την παρακάτω παρουσίάση για την θερμομόνωση των κατοικιών. Περιγράφει την ιστορία της θερμομόνωσης , την φυσική που κρύβεται πίσω απο αυτή και το πώς επιτυγχάνεται. Σχετικά άρθρα:WC και Μπάνιο από Πατητή ΤσιμεντοκονίαΤι είναι η πατητή τσιμεντοκονία; Mειονεκτήματα-πλεονεκτήματαΒάψιμο με αερογράφο...\nFebruary 7, 2022Οικοδομικές εργασίες / Πρόσφατα έργα μαςΚάναμε ανακαίνιση σε μονοκατοικία. Η ανακαίνιση κυμάνθηκε σε λογικό προϋπολογισμό χωρίς όμως να λείπουν κάποιες μικρές πολυτέλειες και η προσθήκη μερικών παραδοσιακών τεχνικών (πχ το παραδοσιακό πέτρινο τζάκι). Δείτε μερικές φωτογραφίες. Σχετικά άρθρα:Αντικατάσταση κεραμοσκεπής με σκεπή με πέτραΑνακατασκευή παραδοσιακών σπιτιώνΘεμέλια - Χτισίματα...\nJune 21, 2019Πρόσφατα έργα μαςΟι σκάλες πολλές φορές μπορεί να ανεβάσουν τον προπολογισμό του έργου μας διότι η επιλογή ενός ακριβού υλικού (πχ μάρμαρο) σε συνδυασμό με τον αριθμό των ορόφων έχουν σαν αποτέλσμα ένα αρκετά υψηλό και υπολογίσιμο κόστος. Ευτυχώς όμως κάποιες εναλλακτικές τεχνικές και υλικά μπορούν να κατεβάσουν αυτό το κόστος. Η τεχνική της πατητής τσιμεντοκονίας (άρθρο μας εδώ & εδώ ) μπορεί να δώσει τέτοια απόδοση χαμηλού κόστους και υψηλής αισθητικής. Με κατάλληλη μελέτη και επιλογή υλικών μπορούμε να έχουμε μια επίσης πανέμορφη ξύλινη σκάλα με χαμηλό κόστος αν για παράδειγμα βάλουμε ξύλο μόνο στα επάνω μέρος σε κάθε σκαλοπάτι και στο υπόλοιπο πατητή τσιμεντοκονία ή μέταλλο ή πλακάκι ή και απλό βαμμένο σοβά. Συχνά μετανιώνουμε όλα αυτα τα χρόνια που μαζί με τα εργαλεία μας δεν είχαμε μόνιμα και μία φωτογραφική μηχανή. Έχουμε φτιάξει υπέροχες σκάλες σε απίστευτα χαμηλά κόστη και θα θέλαμε πάρα πολυ σε αυτό το άρθρο να τις ανεβάσουμε όλες. Θα αρκεστούμε στο να παραθέσουμε τις παρακάτω φωτογραφίες που έχουμε από κάποιες σκάλες εσωτερικές και εξωτερικές που έχουμε φτιάξει μέχρι τώρα. Σχετικά άρθρα: Θερμομόνωση πυλωτής Ανακαίνιση στέγης Ανακαίνιση ξενοδοχείου - Εσωτερικοί και εξωτερικοί χώροι...\nJune 16, 2019Πρόσφατα έργα μαςΗ θερμομόνωση της πυλωτής είναι συχνά σημαντικότερη ακόμη και από την μόνωση των τοίχων καθώς οι πτώσεις στην θερμοκρασία του σπιτιού που μπορεί να επιφέρει μια κακή κατασκευή είναι τεράστια. Στις παρακάτω φωτογραφίες θα δείτε εργασίες μας για εφαρμογή θερμομόνωσης σε κατοικία στον Βόλο. Είναι μια εύκολη εργασία για εμάς λογω της εμπείριας μας στην θερμομόνωση και την εφαρμογή θερμοπροσόψεων, και ακόμη πιο “εύκολη” για τον ιδιοκτήτη του σπιτιού αφού με το πρόγραμμα “Εξοικονομώ” το κόστος ήταν πάρα πολύ μικρό. Σχετικά άρθρα: Διόροφο σπίτι στην Κοζάνη Ξύλινες Παραδοσιακές Οροφές Μεταμόρφωση παραδοσιακού σπιτιού στο Πήλιο...


Ανανεώνοντας τις γνώσεις μας για τον προστάτη - Ο Δρόμος για την Θεραπεία\nΑνανεώνοντας τις γνώσεις μας για τον προστάτη\nΟ προστάτης είναι ένας μικρός αδένας που βρίσκεται στη μέση της ουροδόχου κύστης. Ο κύριος σκοπός του προστάτη είναι να παράγει το υγρό που μεταφέρει το σπέρμα και που ωθείται προς τα έξω μέσω των συσπάσεων της ουρήθρας κατά τον οργανισμό. Πολλά όμως μπορούν να μην πάνε καλά με τον μικρό αυτό αδένα.\nΟ καρκίνος του προστάτη είναι δεύτερος σε αιτία θανάτου στους Αμερικανούς μετά τον καρκίνο των πνευμόνων. Εκτός από τον καρκίνο, σχεδόν οι μισοί από όλους τους άντρες θα εμφανίσουν διόγκωση του προστάτη, η οποία σχετίζεται με την ηλικία και ονομάζεται καλοήθης προστατική υπερπλασία (benign prostatic hyperplasia, BPH). Αυτή μπορεί να εγκατασταθεί και πολύ νωρίτερα, ακόμη και στην ηλικία των 40 ετών, και μπορεί να δημιουργήσει πολλά προβλήματα.\nΚληρονομικός καρκίνος του προστάτη (hereditary prostatate cancer, HPC): Μια μορφή καρκίνου του προστάτη που εμφανίζεται από γενιά σε γενιά στις οικογένειες. Ο HPC είναι πιθανός εάν τουλάχιστον δύο άτομα με συγγένεια πρώτου βαθμού – πατέρας ή αδελφός, για παράδειγμα – έχουν ή είχαν καρκίνο το προστάτη ή εάν ο καρκίνος του προστάτη έχει εμφανιστεί σε διαδοχικές γενιές: πατέρας και γιος.\nΕντοπισμένος καρκίνος του προστάτη: Καρκίνος που παραμένει εντοπισμένος στον προστάτη.\nΜεταστατικός καρκίνος του προστάτη: Καρκίνος ο οποίος έχει εξαπλωθεί πέραν της αρχικής θέσης της νεοπλασίας στον προστάτη, προσβάλλοντας και άλλα όργανα και/ ή τα οστά.\nΟρμονική θεραπεία: Θεραπευτική αγωγή που εμποδίζει τα κύτταρα του καρκίνου του προστάτη να προσλαμβάνουν τα ανδρογόνα. Στην ορμονική θεραπεία, στον πιο προχωρημένο καρκίνο του προστάτη, συμπεριλαμβάνεται και ο «φαρμακευτικός ευνουχισμός», κατά τον οποίο η παραγωγή τεστοστερόνης στους όρχεις αποκόπτεται από τον οργανισμό μέσω της δράσης φαρμάκων, καθώς και ο χειρουργικός ευνουχισμός, με άλλα λόγια η αφαίρεση των όρχεων.\nΑκτινοθεραπεία: Η χρήση ακτινοβολίας υψηλής ενέργειας με σκοπό την καταστροφή καρκινικών κυττάρων. Η ακτινοβόληση μπορεί να επιτευχθεί και μέσω βραχυθεραπείας, δηλαδή με ραδιενεργούς «σπόρους» που εμφυτεύονται, μέσω επέμβασης, εντός του προστάτη, ή με εξωτερική ακτινοβόληση (με υψηλής ισχύος ραδιενεργούς σπόρους εμφυτευμένους με εγχείρηση εντός του προστάτη) ή με εξωτερική ακτινοβόληση (με υψηλής ισχύος ακτίνες Χ εστιαζόμενες στον όγκο). Η θεραπεία με δέσμη πρωτονίων (proton beam therapy, PBT) είναι μια λιγότερο ευρέως διαθέσιμη και πιο ακριβή μορφή εξωτερικής ακτινοβόλησης, η οποία χρησιμοποιεί πολύ καλά εστιασμένες ακτίνες και επιτυγχάνεται μέσω της κίνησης πρωτονίων. Η θεραπεία σύμμορφης ακτινοβόλησης (conformal radiation therapy, CRT) και η θεραπεία με ακτινοβόληση προσαρμοζόμενης ισχύος (intensity modulated relation therapy, IMRT) είναι σύγχρονες τεχνικές παροχής της ακτινοβολίας που βοηθούν στο να ελαχιστοποιηθούν οι παράπλευρες βλάβες σε υγιείς ιστούς κατά τη διάρκεια της ακτινοθεραπείας.\nΡιζική προστατεκτομή: Η πιο επιθετική επιλογή για την αντιμετώπιση του καρκίνου του προστάτη. Σημαίνει την αφαίρεση ολόκληρου του αδένα του προστάτη μαζί με τα σπερματικά κυστίδια, δηλαδή τα όργανα τα οποία παράγουν το σπερματικό υγρό. Οι περισσότερες εγχειρήσεις διενεργούνται με μια τομή στην κοιλιά πάνω από το ηβικό οστό (οπισθο-ηβική ριζική προστατεκτομή) ή λαπαροσκοπικά, με ρομποτική υποβοήθηση. Οι περισσότερες επεμβάσεις ριζικής προστατεκτομής πραγματοποιούνται με διάσωση των νεύρων, ανατομική χειρουργική τεχνική που αναπτύχθηκε από τον Patrick M. Wals, καθηγητή ουρολογίας, ο οποίος υπήρξε διευθυντής του Ουρολογικού Ινστιτούτου James Buchanan Brady στο Johns Hopkins. Αυτή η τεχνική διατηρεί τα νεύρα και τα αιμοφόρα αγγεία που είναι υπεύθυνα για τον έλεγχο της ούρησης και τη στυτική λειτουργία του πέους.\nΑναμονή με παρακολούθηση (ενεργός επιτήρηση): Μια επιλογή αντιμετώπισης κατά την οποία οι ασθενείς παρακολουθούνται στενά ως προς την εξέλιξη του καρκίνου, αλλά δεν υποβάλλονται σε ενεργές θεραπευτικές αγωγές, όπως η ριζική προστατεκτομή, η ακτινοθεραπεία και η ορμονική θεραπεία. Αυτή η επιλογή είναι τυπικώς καλύτερη για τους πιο ηλικιωμένους ασθενείς με εντοπισμένους καρκίνους χαμηλού βαθμού κακοήθειας. Αυτοί οι καρκίνοι δεν είναι πιθανό να γίνουν απειλητικοί για τη ζωή.\nΚαθετήρας: Ένας σωλήνας που εισάγεται διά της ουρήθρας εντός της ουροδόχου κύστης για την παροχέτευση των ούρων ή για να υποβοηθήσει σε μια χειρουργική θεραπεία. Όλοι οι άντρες, ύστερα από μια ριζική προστατεκτομή, ουρούν προσωρινώς μέσω καθετήρα, ώστε να δοθεί στην ουρήθρα επαρκής χρόνος επούλωσης.\nΣτυτική δυσλειτουργία (erectile dysfunction, ED): Η ανικανότητα επίτευξης ή διατήρησης της στύσης. Η ED είναι μια συνήθης επιπλοκή της ριζικής προστατεκτομής, αλλά η συχνότητά της έχει περιοριστεί σημαντικά από νέες χειρουργικές τεχνικές που διασώζουν τα νεύρα.\nΑκράτεια: Η απώλεια ελέγχου της ούρησης. Η ακράτεια είναι μια καθολική – αλλά σχεδόν πάντα προσωρινή – συνέπεια, που ακολουθεί τη ριζική προστακτομή.\nΔακτυλική εξέταση διά του ορθού: Μέθοδος ελέγχου κατά την οποία ο γιατρός φοράει ένα λιπασμένο γάντι και εισάγει το δείκτη του εντός του ορθού εντέρου, ώστε να ελέγξει για την ύπαρξη καρκίνου του προστάτη. Επειδή ο προστάτης ακουμπά στο εξωτερικό τοίχωμα του ορθού εντέρου, τα εξογκώματα, οι σκληρές περιοχές ή οι διογκώσεις του προστάτη- που είναι πιθανά σημάδια ενός καρκίνου – μπορούν να γίνουν αισθητά διά της αφής μέσω του εσωτερικού τοιχώματος του ορθού εντέρου.\nΕιδικό προστατικό όργανο (prostate specific antigen, PSA): Μια πρωτεΐνη που εκκρίνεται τόσο από καλοήθη όσο και από καρκινικά κύτταρα που βρίσκονται στον προστάτη. Το PSA κυκλοφορεί με το αίμα. Όταν είναι αυξημένο, το PSA μπορεί να σημαίνει καρκίνο του προστάτη, αλλά αυτό μπορεί επίσης να είναι και αποτέλεσμα καλοήθων καταστάσεων, όπως η καλοήθης προστατική υπερπλασία ή η προστατίτιδα. Η μεταβολή στα επίπεδα του PSA με την πάροδο του χρόνου προσφέρει καλύτερη δυνατότητα εκτίμησης της πιθανότητας για προστατικό καρκίνο, παρά η μεμονωμένη μέτρηση του PSA.\nΒιοψία με βελόνα: Μία εξέταση για καρκίνο του προστάτη στην οποία περιλαμβάνεται η εισαγωγή μιας βελόνας διά του τοιχώματος του ορθού, εντός του προστάτη, ώστε να ληφθεί ένα δείγμα ιστού. Η βελόνα καθοδηγείται στη σωστή θέση διά του ορθού με υπερήχους (μια συσκευή υπερήχων με σχήμα καθετήρα που εισάγεται στον ορθό και προσφέρει μια οπτική εικόνα του προστάτη).\nΌταν δεν πρόκειται για κακοήθεια\nΗ καλοήθης προστατική υπερπλασία είναι η μη καρκινική διόγκωση του αδένα του προστάτη εξαιτίας της υπερανάπτυξης των κυττάρων του. Όταν ο προστάτης μεγαλώνει, συμπιέζει την ουρήθρα, προκαλώντας συμπτώματα όπως επώδυνη ούρηση, βραδύτητα στην έξοδο των ούρων και όχι πλήρες άδειασμα της ουροδόχου κύστης από τα ούρα. Είναι σύνηθες φαινόμενο με την αύξηση της ηλικίας και δεν αυξάνει τις πιθανότητες για την ανάπτυξη καρκίνου του προστάτη.\nΗ προστατίτιδα είναι μια φλεγμονή του προστάτη, η οποία προκαλεί συμπτώματα παρόμοια με αυτά της BPH. Η βακτηριακή προστατίτιδα είναι το αποτέλεσμα μιας οξείας ή χρόνιας βακτηριακής λοίμωξης και μπορεί να συνοδεύεται από πυρετό και πόνο στην περιοχή γύρω από τον προστάτη. Μπορεί να αντιμετωπιστεί με αντιβιοτικά, που πρέπει να χορηγηθούν κατόπιν συνταγής γιατρού.\nΗ χρόνια μη βακτηριακή προστατίτιδα (επίσης ονομαζόμενη και χρόνιο επώδυνο σύνδρομο του περινέου) δημιουργεί συμπτώματα από την ούρηση χωρίς να υπάρχει λοίμωξη. Η αιτία της συχνά δεν διαλευκάνεται. Αυτή η διαταραχή δεν μπορεί να θεραπευτεί με αντιβιοτικά, αλλά μπορεί να αντιμετωπιστεί με αντιφλεγμονώδη.\nΘεραπείες για την καλοήθη υπερπλασία\nα- αποκλειστές: Αν και αρχικά σχεδιάστηκαν για την αντιμετώπιση της υπέρτασης, οι α – αποκλειστές, όπως είναι το φάρμακο ταμσουλοσίνη, χαλαρώνουν τους μυικούς ιστούς στον προστάτη και στη θέση του αυχένα της ουροδόχου κύστης. Αυτό βοηθά στην ανακούφιση από τα συμπτώματα της ΒΡΗ.\nΑναστολείς της α-αναγωγάσης: Φάρμακα, όπως η φιναστερίδη, τα οποία χορηγούνται για να βοηθήσουν στη συρρίκνωση του προστάτη.\nΔιουρηθρικές επεμβάσεις: Ελάχιστα επεμβατικές θεραπείες για την αντιμετώπιση της ΒΡΗ, που χρησιμοποιούνται καθετήρα.\nΤι είναι η βαθμολογία GLEASON;\nΑυτή η μέθοδος βαθμολογεί τον καρκίνο του προστάτη σε μια κλίμακα απο το 1 μέχρι το 5, βασισμένη την μορφή των κυττάρων στο μικροσκόπιο. Τα κύτταρα κατώτερου βαθμού, των λιγότερο επικίνδυνων καρκίνων, φαίνονται να είναι καλώς διαφοροποιημένα, κάτι που σημαίνει ότι φαίνονται σχεδόν όμοια με τα γειτονικά κύτταρα.\nΈτσι λαμβάνουν χαμηλότερο βαθμό.\nΟι καρκίνοι υψηλότερου βαθμού διαφοροποιούνται λιγότερο και δεν μοιάζουν με τους γειτονικούς ιστούς - ένδειξη ότι είναι περισσότερο πιθανό να δώσουν μετάσταση. Λαμβάνουν υψηλότερο βαθμό. Οι δύο κυριαρχούντες βαθμοί στο σύνολο της νεοπλασίας προστίθενται, ώστε να προκύψει η βαθμολογία Gleason, που κυμαίνεται απο το 2 (ο χαμηλότερος βαθμός) μέχρι το 10 (ο υψηλότερος βαθμός). Η βαθμολογία Gleason βοηθά τους γιατρούς να λάβουν αποφάσεις για τη θεραπεία, βασισμένες στην πιθανότητα να επεκταθεί ο καρκίνος.\nΠερισσότερα σε αυτή την κατηγορία: « Όλα όσα πρέπει να γνωρίζετε για τις ουρολοιμώξεις\tΑνδρική υπογονιμότητα, πώς αντιμετωπίζεται »


«Όχι άλλο κάρβουνο!»: Γιατί η ΕΕ βαφτίζει «πράσινη» την πυρηνική ενέργεια | Radar.gr\nΜέχρι τα μέσα της δεκαετίας, η δίψα κρατών και κεφαλαίων για ικανοποίηση «πράσινων» στόχων θα υπερβεί τις όποιες διαφορές, και καθώς δεν επιθυμούν παράλληλα να αναστατώσουν τα γνωστά λόμπι, θα «τα βρουν στη…\nΔημοσιεύθηκε 23, Ιαν. 2022 09:30\nΌταν πρόκειται για το διαχρονικό ερώτημα «πού βαδίζουμε», ένας είναι ο χρυσός κανόνας: «follow the money». Από την εποχή του χαλκού μέχρι τα ηλεκτρικά αυτοκίνητα, από πολέμους και πανδημίες μέχρι τις πιο φαινομενικά αθώες κοινωνικές αλλαγές, τηλεργασίες και ράπιντ τεστ, ένας είναι ο πιο εύκολος τρόπος να μαντέψεις προς τα πού πάει αυτός ο κόσμος. Ακολούθα το (έξυπνο) χρήμα.\nΩστόσο, και ειδικότερα από τη δεύτερη δεκαετία του 21ου αιώνα κι έπειτα, «μας το έκαναν» ακόμη πιο εύκολο, αφού εκτός από το χρήμα προστέθηκε άλλη μια παράμετρος: το λεγόμενο ESG (Environmental, Social And Corporate Governance – Περιβαλλοντική, Κοινωνική και Εταιρική Διακυβέρνηση). Η άλλοτε βιώσιμη ανάπτυξη, η οποία ειδικά στα χρόνια της πανδημίας, με αφορμή την οποία συνέβησαν τεκτονικές αλλαγές στον τρόπο που λειτουργεί η οικονομία, εξελίχθηκε από «χαριτωμένη σφραγίδα» που πασπαλίζει με… χρυσόσκονη μια επένδυση, σε βασική προϋπόθεση που καθορίζει όχι απλώς την επιτυχία αλλά την ίδια της την ύπαρξη.\nΠώς το ESG φέρνει την πυρηνική ενέργεια\nΚάποτε ήταν απλώς ένα ρεύμα που ελάχιστοι έδιναν σημασία – ειδικά σε χώρες όπως η Ελλάδα – ένα «πιστοποιητικό παρακολούθησης σεμιναρίου» περισσότερο για να τραβάει βλέμματα σε συνέδρια TEDx και να παρουσιάζεται στα διεθνή μέσα ως «πράσινη» ή αγία κάποια μεγάλη (και ενδεχομένως βρόμικη) φίρμα της Wall Street.\nΤώρα είναι δεν είναι απλώς ένα πιστοποιητικό κοινωνικών (και περιβαλλοντικών) φρονημάτων. Είναι ολόκληρο το βιογραφικό. Τώρα χωρίς σφραγίδα ESG δεν πας πουθενά. Δεν έχει σημασία αν δημιούργησες μια εταιρία που προσφέρει χιλιάδες θέσεις εργασίας και επιλύει πραγματικά προβλήματα της κοινωνίας. Αν δε φέρει πράσινη σφραγίδα δεν θα προχωρήσει. Βρες έναν τρόπο να αποκτήσεις το πιστοποιητικό, κι εμείς θα το «πουλήσουμε».\nΑντίστοιχα δεν έχει σημασία αν είσαι π.χ. η Uber και τα μεγαλοστελέχη σου εμπλέκονται τακτικά σε σεξουαλικές παρενοχλήσεις ή και βιασμούς. Κάνε μια καμπάνια που να μιλά για τα δικαιώματα κάποιας μειονότητας, καταδίκασε με ένα ποστ στο Twitter κάποιον κωμικό που τόλμησε να πει ανέκδοτο με Εβραίους, Έλληνες, οτιδήποτε, και είσαι οκ. Όπως είπαμε, αρκεί να φέρεις το σύμβολο της θρησκείας.\nΣτην εποχή της πολιτικής ορθότητας, η εταιρική διακυβέρνηση συμβαδίζει απόλυτα με το «σαβουάρ βιβρ» υπό το φόβο λαϊκής κατακραυγής και κατακεραύνωσης από τα μίντια. Σε τέτοιο βαθμό που το εταιρικό political correctness αρχίζει να ξεφεύγει από τα όρια μιας απλής παραμέτρου, και πλέον η ίδια κυριολεκτικά «διακυβερνά» την επιχείρηση. Από «στυλιστικός σύμβουλος» γίνεται εντολέας και θεός μας.\nΌπως αναφέρεται στον επίσημο ορισμό του ESG, πρόκειται ουσιαστικά για μια μορφή εταιρικής κοινωνικής βαθμολογίας (corporate social credit score).\nΔε θα επεκταθώ περισσότερο όσον αφορά το γιατί κάτι τέτοιο, ασχέτως αν ξεκίνησε με αγνές προθέσεις, είναι εξαιρετικά επικίνδυνο όχι απλώς για μια απλή εταιρία ή επενδυτική προσπάθεια και κατ’ επέκταση για τον επιχειρηματικό κόσμο και την παγκόσμια οικονομία, αλλά για ολόκληρη την κοινωνία την οποία οδηγεί βαθμιαία σε μια σοσιαλιστική δυστοπία, όπου ζούμε και καθοριζόμαστε με βάση κάποιο σκορ, σαν χαρακτήρες βιντεοπαιχνιδιού.\nΘα μας παραπέμψω απλώς στην «πηγή» αυτού του συστήματος, που δεν είναι άλλη από την Κίνα, η οποία χρόνια τώρα εφαρμόζει το social credits core όχι μόνο σε εταιρικό επίπεδο, αλλά σε κοινωνικό. Ακόμη όχι σε ευρεία κλίμακα, αλλά σύντομα κάθε πολίτης θα βαθμολογείται και θα καθορίζεται από συγκεκριμένα κριτήρια (τα οποία φυσικά αποφασίζουν συγκεκριμένοι άνθρωποι). Η πανδημία και ο τρόπος που άρχισε να διαχωρίζεται (και να ρουφιανεύεται) ο κόσμος με βάση τις υγειονομικές του επιλογές, βοήθησε αρκετά ώστε να επισπευσθεί αυτή η κατάσταση…\nΑλλά αυτό είναι μια συζήτηση για άλλο άρθρο. Στο παρόν μιλάμε για την πυρηνική ενέργεια και το πώς αυτή «σπρώχνεται» από τις διεθνείς δυνάμεις.\nΜα, θα πει κανείς, μέχρι τώρα δεν έχεις πει κουβέντα περί πυρηνικής ενέργειας, πόσο μάλλον να επιχειρηματολογήσεις πέρι ευρείας υιοθέτησής της!\nΔε χρειάζεται να πω. Αυτός είναι ο λόγος που αυτό το άρθρο, και κάθε τέτοιο άρθρο ξεκινάει «ανάποδα». Όσοι διαβάζουν αυτή τη στήλη, θα ενθυμούνται πως αντίστοιχα πχ. για τα κρυπτονομίσματα και τη mainstream υιοθέτησή τους, δε χρειαζόταν να επιχειρηματολογήσει κανείς για την τεχνολογία τους. Ελάχιστοι κατανοούν πραγματικά τι σημαίνει blockchain.\nΤο μόνο που είχες να κάνεις ήταν να «δεις» προς τα πού βαδίζει ο κόσμος. Και για να το δεις αυτό, πρέπει να ακολουθήσεις το (έξυπνο) χρήμα. Να δεις ότι το χρήμα “ζητάει” περισσότερη τηλεργασία, περισσότερη αυτοματοποίηση/ψηφιοποίηση και περικοπη τραπεζικων καταστημάτων/υπαλλήλων χάριν αποδοτικότητας και μεγιστοποίησης κερδών, περισσότερο έλεγχο των οικονομικών (και όχι μόνο) κινήσεών μας, κ.λ.π.\nΝα δεις με λίγα λόγια ότι ο πλανήτης ζητάει ψηφιακό χρήμα, είτε αυτό είναι στη μορφή κρυπτονομισμάτων, είτε CBDC (ψηφιακά νομίσματα κεντρικών τραπεζών).\nΠρώτα αναζητάς τη λύση, μετά το πρόβλημα.\nΑντίστοιχα, στην περίπτωση της πράσινης ενέργειας, το πρώτο που πρέπει να εκτιμήσουμε είναι αν ο πλανήτης «ζητάει» ESG. Αυτό μας οδηγεί στην πυρηνική (ή όποια άλλη μορφή) ενέργεια, και όχι το αντίστροφο.\nΚαι ερχόμαστε στο αρχικό ερώτημα «πού βαδίζουμε» (ενεργειακά).\nΈχουμε ως δεδομένα ότι το έξυπνο χρήμα θέλει αποδοτικές λύσεις (κέρδος), και ότι η εποχή προστάζει ESG. Αυτόματα οι ιδανικοί υποψήφιοι περιορίζονται κατά πολύ. Αυτός είναι κι ο λόγος που όπως είπαμε «μας το έχουν κάνει ευκολότερο».\nΗ αιολική ενέργεια είναι πεθαμένη. Υπήρξε απλώς η αποτυχημένη γέφυρα στην πράσινη εποχή, κάτι σαν το φαξ που ελέω Ίντερνετ και εκτυπωτών αποτέλεσε ένα εφήμερο και τελικά όχι τόσο μόνιμο κεφάλαιο της ιστορίας των τηλεπικοινωνιών, στολίζοντας πλέον αραχνιασμένο γραφεία επιχειρήσεων. Άδικη σύγκριση βέβαια, διότι το φαξ κάπως «έβγαλε τα λεφτά του».\nΟι ανεμογεννήτριες αποδεδειγμένα όχι μόνο κοστίζουν παραπάνω από όσο αποδίδουν, τόσο ενεργειακά όσο και περιβαλλοντικά, αλλά θα «στολίζουν» μονάχα ως παλιοσίδερα τις βουνοκορφές κάποιας γερμανικής αποικίας (ονόματα δε λέμε)…\nΤο 2022, με τα δεδομένα του σήμερα αλλά και προσομοιώνοντας τις επόμενες δεκαετίες, μία είναι η ξεκάθαρη λύση στην ενέργεια: ουράνιο. Αυτό δεν το λέμε ως ειδικοί, ούτε πρόκειται περί προσωπικού γούστου. Αν περνούσε από το χέρι του συντάκτη, οι λιγνιτικές μονάδες της Μεγαλόπολης δε θα έκλειναν ποτέ, ενώ θα έπιαναν τόπο οι αμέτρητες πανεπιστημιακές έρευνες υδρογονανθράκων του ευλογημένου σε πόρους αυτού τόπου…\nΑλλά «ανήκομεν εις την Δύσιν». Και αυτό συνάμα απαντά σε όσους διαβάζοντας το άρθρο μονολογούν «τι ESG και πράσινα άλογα, εδώ είναι Βαλκάνια. Εδώ κάνουμε αλλιώς τα πράγματα». Στην εποχή της παγκοσμιοποίησης και της ολοένα πιο συγκεντρωτικής διακυβέρνησης, αυτό δεν υφίσταται. Ό,τι αποφασίσει η Ευρώπη θα χορέψουμε. Η οποία βέβαια ίσως έχει λάβει εντολή από πιο Δύση. Και η οποία Δύση ίσως έχει… εμπνευστεί από Ανατολή.\nΗ κινεζοποίηση άλλωστε της παγκόσμιας οικονομίας και κοινωνίας είναι πιο εμφανής από ποτέ στα χρόνια της πανδημίας.\nΌσον αφορά το ουράνιο λοιπόν, μελετώντας το παγκόσμιο παζλ γίνεται ξεκάθαρο ότι ο κόσμος κάποτε θα «ξυπνήσει» και θα συνειδητοποιήσει πως όλες οι ενεργειακές πρακτικές του ανάγκες καλύπτονται ρεαλιστικά, αποδοτικά, και κυρίως ΠΡΑΣΙΝΑ από το ουράνιο, ικανοποιώντας ταυτόχρονα τόσο το έξυπνο χρήμα που πλέον επενδύει ESG, όσο και τους ακτιβιστές που, όπως όλοι γνωρίζουμε, αν δεν ικανοποιούνται τα κάνουν μπάχαλο και δεν αφήνουν να γίνει δουλειά…\nΒλέπε π.χ. υδροηλεκτρικό φράγμα Αχελώου, το οποίο ναι μεν αποτελούσε εξαιρετικά αποδοτική και πραγματικά πράσινη πηγή ενέργειας, αλλά δεν ικανοποιούσε βλέπετε τους «σωστούς» πράσινους (άλλη πονεμένη ιστορία)…\nΣε ό,τι αφορά την κοινωνία του 21ου αιώνα, όταν μιλάμε για απόδοση και περιβαλλοντικό αποτύπωμα, το ουράνιο είναι το Ιερό Δισκοπότηρο της ενέργειας, ό,τι καλύτερο διαθέτουμε αυτή τη στιγμή διαβλέποντας παράλληλα το μέλλον.\nΚαι σε μια στιγμή μάλιστα που ο πλανήτης διψά για φθηνή και καθαρή ενέργεια περισσότερο από ποτέ, καθώς βιώνουμε μια άνευ προηγουμένη πολλαπλή κρίση. Σε μια εποχή που οι ευαίσθητες γεωπολιτικές ισορροπίες δεν αφήνουν περιθώρια να εξαρτόμαστε από τα καπρίτσια του καθενός που κάνει κουμάντο στη στρόφιγγα…\nΓια την υπόλοιπη Ευρώπη μιλάμε φυσικά, διότι εμείς είμαστε περήφανοι εξαρτημένοι δούλοι άλλων, οπότε ας μην το συζητάμε.\nΗ διάσπαση των ατόμων δεν εκπέμπει καθόλου αέρια του θερμοκηπίου, που υποτίθεται θέλουν να διορθώσουν. Με το βρώμικο καύσιμο να αντικαθιστά το καθαρό, η Γερμανία δυσκολεύτηκε να μειώσει ουσιαστικά τις εκπομπές της.\nΩς γέφυρα προς ένα ανανεώσιμο μέλλον, εστιάζει αντίθετα στο φυσικό αέριο. Αυτό είναι καθαρότερο από τον άνθρακα, ωστόσο εξακολουθεί να είναι “βρόμικο”. Καθιστά επίσης τη Γερμανία επικίνδυνα εξαρτημένη από προμηθευτές όπως η Ρωσία.\nΤαυτόχρονα δεν είναι τυχαίο που οι συζητήσεις για πυρηνική ενέργεια έρχονται εν μέσω πολεμικού σκηνικού στο Καζακστάν, τη νούμερο 1 παραγωγό ουρανίου στον κόσμο.\nΗ μοναδική «βρομιά» που περιπλέκει τα πράγματα είναι η πικρές μνήμες που έχουν αφήσει οι καταστροφές των Φουκουσίμα και Τσέρνομπιλ. Αλλά όλα αυτά δεν έχουν σημασία όπως εξηγήσαμε πριν περί ESG. Αν θέλουν να «σπρώξουν» κάτι, θα το κάνουν, ασχέτως βεβαρημένου ιστορικού.\nH Δύση ετοιμάζεται για την πυρηνική μετάβαση\nΑυτή τη στιγμή λοιπόν, δύο είναι τα ξεκάθαρα σινιάλα πως η Δύση ετοιμάζεται για την πυρηνική μετάβαση.\n1) Η Ευρωπαϊκή Ένωση σκέφτεται να δώσει σε πυρηνικά πρότζεκτ την «πράσινη» επενδυτική σφραγίδα.\n2) Η ήδη δρομολογημένη υιοθέτηση της πυρηνικής ενέργειας από Ασία προχωρά γοργά, την ώρα που οι ευρωπαϊκές χώρες σέρνονται κυριολεκτικά (και ζεσταίνονται με ανεμιστήρες)…\nΣτην πραγματικότητα όμως, το σχέδιο έχει τεθεί σε εφαρμογή δεκαετίες πριν. Ο στόχος μηδενισμού των εκπομπών διοξειδίου του άνθρακα ήταν ουσιαστικά η εισαγωγή της έννοιας. Έστρωσε το έδαφος, ώστε να έρθουν κομμάτια του παζλ όπως η σχεδόν μηδενικών ρύπων πυρηνική ενέργεια να «λύσει το πρόβλημα».\nΗ επίσημη ευρωπαϊκή πρόταση αυτή τη στιγμή αναφέρει πως η πυρηνική ενέργεια θα χαρακτηριστεί βιώσιμη, εφόσον τα νέα εργοστάσια με άδειες κατασκευής το αργότερο έως το 2045 πληρούν τα κριτήρια αποφυγής ζημιάς στο περιβάλλον και τους υδάτινους πόρους.\nΠαρότι ακόμη αμφιλεγόμενη, η δουλειά θεωρείται από πολλούς «τελειωμένη».\nΟι υποστηρικτές της πρότασης της Κομισιόν επιχειρηματολογούν πως εργοστάσια που βασίζονται στην καύση φυσικού αερίου, καθώς εξ ορισμού είναι καθαρότερα από αυτά που καίνε λιγνίτη ή άλλα είδη άνθρακα, θα βοηθούσαν τις ευρωπαϊκές οικονομίες να μπουν στον δρόμο προς ένα πιο βιώσιμο μέλλον.\nΗ πυρηνική ενέργεια, κατ’ αυτούς, πρέπει επίσης να χαρακτηριστεί φιλική προς το περιβάλλον (πράσινη), αφού τα εργοστάσια που την αξιοποιούν δεν εκπέμπουν αέρια που προκαλούν το φαινόμενο του θερμοκηπίου και την υπερθέρμανση του πλανήτη.\nΟι κίνδυνοι των ραδιενεργών αποβλήτων\n“Η Γερμανία πρέπει να εξαντλήσει όλες τις πιθανότητες για να αποτρέψει την προώθηση αυτής της τεχνολογίας σε ευρωπαϊκό επίπεδο”, τόνισε στο Γερμανικό Πρακτορείο ο Matias Miers, αναπληρωτής επικεφαλής της κοινοβουλευτικής ομάδας των Σοσιαλδημοκρατών.\nΩστόσο, η δραματική αύξηση των τιμών της ηλεκτρικής ενέργειας και του φυσικού αερίου έχει φέρει το ζήτημα στο επίκεντρο του πολιτικού διαλόγου.\nΒίαιη απεξάρτηση από τα ορυκτά καύσιμα\nΚαι η πυρηνική ενέργεια τελικά θα αποδειχθεί «μονόδρομος» παρά την αντίδραση της Γερμανίας, καθώς η ΕΕ προχώρησε χωρίς ουσιαστικό σχέδιο, χωρίς στρατηγική στη βίαιη απεξάρτηση από τα ορυκτά καύσιμα, χωρίς να υπάρχει plan Β που να εγγυάται καθαρή ενέργεια σε χαμηλές τιμές. Πολλοί -και όχι άδικα- υποστηρίζουν ότι ο τομέας της ενέργειας αποτελεί ακόμα μία απόδειξη του ελλείμματος ηγεσίας και οράματος της Ευρώπης και της «γραφειοκρατίας των Βρυξελλών» που οδηγεί σε αδιέξοδα.\nΤον περασμένο Οκτώβριο, σε ανύποπτο -για την Ελλάδα- χρόνο, ο διευθύνων σύμβουλος της Eurobank Φωκίων Καραβίας είχε τοποθετηθεί για το θέμα της πυρηνικής ενέργειας και για την τάση που ήδη είχε διαμορφωθεί στο πλαίσιο του ευρωπαϊκού δημόσιου διαλόγου για την ενεργειακή μετάβαση σε πιο καθαρές μορφές.\nΓαλλία, Κίνα, Ινδία επιμένουν πυρηνικά\nΗ Γαλλία παράγει περισσότερο από το 70% της ηλεκτρικής της ενέργειας από πυρηνικούς αντιδραστήρες και είναι σχετικά χαλαρή για το θέμα – όπως είναι, περιέργως, και οι ίδιοι οι Γερμανοί όταν εισάγουν μέρος αυτής της γαλλικής ηλεκτρικής ενέργειας.\nΟ ρόλος της κουλτούρας και της ψυχολογίας στην αντίληψη του κινδύνου φαίνεται πως είναι τεράστιος.\nΟρισμένες χώρες, ειδικά η Κίνα και η Ινδία, έχουν καταλάβει ότι η πυρηνική ενέργεια θα παραμείνει απαραίτητη για να καλύπτει τα κενά που θα αφήνουν οι ανανεώσιμες πηγές στο ενεργειακό μείγμα του μέλλοντος και κατασκευάζουν νέους αντιδραστήρες.\nΤαυτόχρονα, ορισμένες πλούσιες χώρες, συμπεριλαμβανομένων των ΗΠΑ και του Καναδά, διατηρούν ανοιχτό μυαλό και ξανασκεφτούν τη χρήση της τεχνολογίας σχάσης.\nΑντί για παλαιού τύπου μονάδες παραγωγής ενέργειας – τεράστιες, πολύπλοκες, ακριβές και αργές – κατασκευάζουν “μικρούς αρθρωτούς αντιδραστήρες” (SMR). Αυτές οι πυρηνικές μονάδες μπορούν να χωρέσουν σε ένα μεγάλο φορτηγό και να οδηγηθούν οπουδήποτε χρειαστούν, ώστε να παρέχουν τάχιστα ενεργειακή τροφοδοσία όταν ο ήλιος και ο άνεμος δεν μπορούν να αντέξουν. Είναι ασφαλέστερες και ορισμένες χρησιμοποιούν ακόμη και ραδιενεργά απόβλητα από άλλους αντιδραστήρες ως καύσιμο.\nMoney talks (bullsh!t walks)\nΚλείνοντας, ας επικεντρωθούμε και πάλι στην ουσία. Αν υπάρχει κάτι σίγουρο στον κόσμο, πέρα από το θάνατο και τους φόρους, είναι ότι κανείς δε θέλει να δουλεύει σκληρά. Η πυρηνική ενέργεια δεν είναι απλώς μια καθαρή λύση.\nΕίναι μια εύκολη λύση. Ο πλανήτης γνωρίζει ήδη τι να κάνει (τεχνογνωσία), δεν απαιτεί μαζικές, ριζικές και ασύμφορες αλλαγές υποδομών, ενώ «τικάρει» όλα τα θέλω υποκριτών περιβαλλοντολόγων που θέλουν έστω για τους τύπους να δείξουν ότι κάνουν το κομμάτι τους «ενάντια στην κλιματική αλλαγή».\nΗ εκτίμηση του «radar»: Οι παγκόσμιες συνθήκες διαμορφώνονται ιδανικά για το ουράνιο (γεγονός που το καθιστά τις μετοχές μεταλλευτικών εξαιρετική επένδυση, μη ξεχνιόμαστε!) καθώς μπαίνουμε στον τρίτο χρόνο πανδημίας, τη μεταβατική χρονιά της αποκλιμάκωσης και των αλλαγών.\nΕπικρατέστερο σενάριο; Μέχρι τα μέσα της δεκαετίας, η δίψα κρατών και κεφαλαίων για ικανοποίηση «πράσινων» στόχων θα υπερβεί τις όποιες διαφορές, και καθώς δεν επιθυμούν παράλληλα να αναστατώσουν τα γνωστά λόμπι, θα «τα βρουν στη μέση», όσον αφορά την προοπτική της πυρηνικής ενέργειας.\nΑπό εκεί κι έπειτα, οι πολιτικοί θα συνεχίσουν τις φωτογραφήσεις τους μπροστά από ανεμόμυλους και ηλιακά πάνελ, καθώς οι άσχημοι πυρηνικοί αντιδραστήρες στο βάθος θα κάνουν όλη τη βαριά δουλειά καλύπτοντας τις ενεργειακές ανάγκες της χώρας τους…\nΕνεργειακή κρίση: Η Κομισιόν προτείνει πυρηνικά, υποστηριζόμενη από τη Γαλλία\nCBDC Environmental Social And Corporate Governance ESG HOMEPAGE 1 κλιματική αλλαγή ουράνιο πράσινη ενέργεια πυρηνική ενέργεια\nΗ Γερμανία εγγυάται προς το παρόν τον εφοδιασμό με φυσικό…\nΗ EY κορυφαίος πάροχος συμβουλευτικών υπηρεσιών για θέματα ESG παγκοσμίως\nΗ αρχιτεκτονική «υπολείπεται όλων των άλλων τομέων» στην αντιμετώπιση της…


Blog - ☺Εγγύηση Επισκευής - Δωρεάν Έλεγχος ☺\n☺Εγγύηση Επισκευής - Δωρεάν Έλεγχος ☺\nΕγγύηση Επισκευής Η δουλειά μας τελειώνει μόνο με την πιστοποίηση της ικανοποίησης του πελάτη και την έγκριση του ή όταν εξαχθεί μη συμφέρουσα η επισκευή της συσκευής του. Η εταιρία μας παρέχει εγγύηση για τις υπηρεσίες της, τόσο στις επισκευές Software και Hardware που πραγματατοποιούνται στα εργαστήρια του EasyService όσο και στις υπηρεσίες που παρέχονται στο χώρο του πελάτη με φυσική παρουσία του τεχνικού ή εξ' αποστάσεως υποστήριξη.\nΔωρεάν Τεχνικός Έλεγχος για όλες τις συσκευές . Στο EasyService δεν υπάρχει κόστος για τον έλεγχο μια συσκευής, ούτε κάποια κρυφή χρέωση. Όλοι οι τεχνικοί έλεγχοι, η κοστολόγηση βλαβών για όλες τις αγαπημένες σας συσκευές Υπολογιστές, Κινητά Τηλέφωνα, Tablet, Τηλεοράσεις, Παιχνιδομηχανές,.... είναι ΔΩΡΕΑΝ.\nΣε περίπτωση που το πρόβλημα το οποίο επισκευάσαμε παρουσιαστεί ξανά εντός των ημερών εγγύησης, που αναγράφονται στο Easyservice.gr, από την ημερομηνία επισκευής, τότε η εταιρία μας υποχρεούται σε δωρεάν παροχή υπηρεσίας προς τον πελάτη, ούτως ώστε να αποκατασταθεί πλήρως το πρόβλημα του. Ένας πελάτης δικαιούται να αιτηθεί επιστροφή χρημάτων αν και μόνο αν ακριβώς το ίδιο πρόβλημα που είχε εξ' αρχής ο εξοπλισμός του, επαναλαμβάνεται μετά από επισκευή του από τεχνικό μας. Τότε η εταιρία υποχρεούται να προβεί σε κατάθεση του πληρωτέου ποσού που κατέβαλε στον τεχνικό ο πελάτης.\nΣε περίπτωση που ο πελάτης αρνηθεί να προχωρήσει σε επισκευή της συσκευής του που είναι εντός εγγύηση με αλλαγή πιθανόν άλλου ανταλλακτικού που χρειάζεται, για οποιοδήποτε λόγο, τότε δεν μπορεί να κάνει χρήση της επιστροφής χρημάτων, ενώ χρεώνεται βάσει ισχύοντος τιμοκαταλόγου η ώρα ενασχόλησης του τεχνικού, όπως επίσης και οποιαδήποτε ενέργεια ανάκτησης των δεδομένων του. Η εγγύηση δεν καλύπτει προβλήματα που προκύπτουν από κακή χρήση της συσκευής ( εκτός προδιαγραφών κατασκευαστή) μετά από την επισκευή της.\nΣτο EasyService σας προσφέρουμε εγγύηση για κάθε επισκευή που αναλαμβάνουμε. Τα ανταλλακτικά μας είναι κατά κύριο λόγο αυθεντικά ή ΟΕΜ υψηλής ποιότητας Στην περίπτωση ελαττωματικού ανταλλακτικού πραγματοποιούμε δωρεάν αντικατάσταση. Η εγγύηση που σας προσφέρουμε δεν σας καλύπτει σε περίπτωση που η συσκευή έχει υποστεί ζημιά από εξωγενείς παράγοντες( κακή χρήση του πελάτη), όπως π.χ. βρέξιμο, σπάσιμο από χτύπημα ή φυσιολογική φθορά.\nΕγγυημένη επισκευή (EasyService) iPhone, iPad, Ipod\nΣας προσφέρουμε εγγύηση 12 μήνες για όλες τις καινούργιες οθόνες Ipad, Ipod, iPhone. Τα υπόλοιπα ανταλλακτικά καλύπτονται από πενταετή εγγύηση. Εξαίρεση αποτελεί η μπαταρία και οι εργασίες στην μητρική πλακέτα με 6 μήνες εγγύησης. Η εγγύηση που σας προσφέρουμε αφορά τα ανταλλακτικά που σας έχουμε εγκαταστήσει. Από την εγγύηση δεν καλύπτονται οι βλάβες από χτύπημα, σπασίματα, νερό(υγρασία) ή φυσική φθορά.\nΕγγυημένη επισκευή (EasyService) Υπολογιστή ( Servers, Workstations, Desktops )\nΣας προσφέρουμε 1 έτος εγγύηση για την αλλαγή σκληρού δίσκου ή συστήματος ψύξης. Οι υπόλοιπες επισκευές καλύπτονται από εγγύηση 3 μηνών. Ενώ οι υπηρεσίες μας και η εγκατάσταση λογισμικού δεν καλύπτεται από εγγύηση. Η εγγύηση που σας προσφέρουμε αφορά τα ανταλλακτικά που σας έχουμε εγκαταστήσει. Από την εγγύηση δεν καλύπτονται οι βλάβες από χτύπημα, σπασίματα, νερό(υγρασία) ή φυσική φθορά.\nΕγγυημένη επισκευή (EasyService) Tablet (Όλων των κατασκευαστών)\nΣας προσφέρουμε εγγύηση 1 χρόνo για όλες τις καινούργιες οθόνες. Οι υπόλοιπες επισκευές καλύπτονται από εγγύηση 6 μηνών. Η εγκατάσταση λογισμικού δεν καλύπτεται από εγγύηση. Η εγγύηση που σας προσφέρουμε αφορά τα ανταλλακτικά που σας έχουμε εγκαταστήσει. Από την εγγύηση δεν καλύπτονται οι βλάβες από χτύπημα, σπασίματα, νερό(υγρασία) ή φυσική φθορά.\nΕγγυημένη επισκευή (EasyService) Laptop - Netbook (Όλων των κατασκευαστών)\nΣας προσφέρουμε εγγύηση 1 χρόνo για όλες τις καινούργιες οθόνες. Για την αλλαγή σκληρού δίσκου, πληκτρολογίου, inverter ή συστήματος ψύξης, σας προσφέρουμε 1 έτος εγγύηση . Οι υπόλοιπες επισκευές καλύπτονται από εγγύηση 6 μηνών. Η εγκατάσταση λογισμικού δεν καλύπτεται από εγγύηση. Η εγγύηση που σας προσφέρουμε αφορά τα ανταλλακτικά που σας έχουμε εγκαταστήσει. Από την εγγύηση δεν καλύπτονται οι βλάβες από χτύπημα, σπασίματα, νερό(υγρασία) ή φυσική φθορά.\nΕγγυημένη επισκευή (EasyService) iMac, MacBook\nΟι καινούργιες οθόνες καλύπτονται από 2 χρόνια εγγύηση. Ακόμη σας προσφέρουμε 1 έτος εγγύηση για την αλλαγή σκληρού δίσκου ή SuperDrive iMac. Οι υπόλοιπες επισκευές καλύπτονται από εγγύηση 6 μηνών. Ενώ οι υπηρεσίες μας και η εγκατάσταση λογισμικού δεν καλύπτεται από εγγύηση. Η εγγύηση που σας προσφέρουμε αφορά τα ανταλλακτικά που σας έχουμε εγκαταστήσει. Από την εγγύηση δεν καλύπτονται οι βλάβες από χτύπημα, σπασίματα, νερό(υγρασία) ή φυσική φθορά.\nΕγγυημένη επισκευή (EasyService) SmartPhones, κινητά τηλέφωνα ( Samsung, Sony, LG, Nokia, HTC, Huawei, ZTE, Blackberry,...)\nΟι επισκευές των συσκευών κινητής τηλεφωνίας γίνονται με γνήσια ανταλλακτικά ή OEM του κατασκευαστή. Οι καινούργιες οθόνες καλύπτονται από 1 χρόνο εγγύηση. Τα υπόλοιπα ανταλλακτικά καλύπτονται από πενταετή εγγύηση. Εξαίρεση αποτελεί η μπαταρία και οι εργασίες στην μητρική πλακέτα με 6 μήνες εγγύησης. Η εγγύηση που σας προσφέρουμε αφορά τα ανταλλακτικά που σας έχουμε εγκαταστήσει. Από την εγγύηση δεν καλύπτονται οι βλάβες από χτύπημα, σπασίματα, νερό(υγρασία) ή φυσική φθορά.\nΕγγυημένη επισκευή (EasyService) Τηλεοράσεων και Monitors (Οθονών Υπολογιστών) ( Samsung, Sony, LG, Philips, Panasonic, Toshiba, ...)\nΕγγυημένη επισκευή (EasyService) Φωτογραφικές Μηχανές και Κάμερες( Nikon, Canon, Olympus, JVC, Samsung, Sony, LG, HTC, Huawei, GoPro, Contour,...)\nΟι επισκευές των καμερών - φωτογραφικών μηχανών γίνονται με γνήσια ανταλλακτικά ή OEM του κατασκευαστή. Οι καινούργιες οθόνες καλύπτονται από 1 χρόνο εγγύηση. Τα υπόλοιπα ανταλλακτικά καλύπτονται από πενταετή εγγύηση. Εξαίρεση αποτελεί η μπαταρία και οι εργασίες στην μητρική πλακέτα με 6 μήνες εγγύησης. Η εγγύηση που σας προσφέρουμε αφορά τα ανταλλακτικά που σας έχουμε εγκαταστήσει. Από την εγγύηση δεν καλύπτονται οι βλάβες από χτύπημα, σπασίματα, νερό(υγρασία) ή φυσική φθορά.\nΔωρεάν Έλεγχος, Δωρεάν Μεταφορικά και Εγγύηση Επισκευής γιατί θέλουμε να γλιτώνετε χρήματα, να κερδίζετε σε χρόνο, να κάνετε την ζωή σας εύκολη και να είστε πάντα χαρούμενοι. Για αυτό είμαστε εδώ και πάντα δίπλα σας.\nΚάντε μια επισκευή στο EasyService, θα έχετε το κεφάλι σας ήσυχο με την εγγύηση του EasyService και ΧΑΜΟΓΕΛΑΣΤΕ. ☺


Δρομολογήθηκε η επέμβαση καρδιάς του νεαρού Θωμά - himara.gr | Ειδήσεις απ' την Βόρειο Ήπειρο\nΚατόπιν έντονης κινητοποίησης απο διάφορους Βορειοηπειρωτικούς φορείς και την κομβικής σημασίας μεσολάβηση του υπουργού Υγείας κ. Άδωνι Γεωργιάδη, η υπόθεση του 21χρονου Θωμά Νάτση θα έχει αίσιο τέλος.\nΒέβαια αυτό είναι το πρώτο εμπόδιο, μιας και ακολουθεί ένα αρκετά δύσκολο χειρουργείο στην καρδιά. Ο Θωμάς απ' το κρατικό Νικαίας θα μεταβεί στον Ευαγγελισμό όπου θα γίνει η επέμβαση με τα έξοδα καλυμένα απ' το νοσκομείο.\nΕυχόμαστε καλή επιτυχία στο χειρουργείο και ταχεία ανάρρωση\nΥγεία Γεωργιάδης Νοσοκομεία


Τι σημαίνουν οι νέες δημοτικές εκλογές της Κωνσταντινούπολης για το μέλλον της Τουρκίας | Foreign Affairs - Hellenic Edition\nHome › Αρθρογραφία › Άρθρα › Τι σημαίνουν οι νέες δημοτικές εκλογές της Κωνσταντινούπολης για το μέλλον της Τουρκίας\nΤι σημαίνουν οι νέες δημοτικές εκλογές της Κωνσταντινούπολης για το μέλλον της Τουρκίας\nΟποιοσδήποτε κι αν κερδίσει, μια κρίση διαγράφεται στον ορίζοντα\nΟ Ερντογάν και το ΑΚΡ περιέβαλαν τον πολιτικό αγώνα τους με υπαρξιακούς όρους, υποδηλώνοντας ότι η μοίρα του προέδρου, του κόμματος και της χώρας είναι μια. Αυτή η διαμόρφωση αποκλείει ένα σταθερό αποτέλεσμα. Ανεξάρτητα από το αποτέλεσμα στις 23 Ιουνίου, ο Ερντογάν και το AKP θα έχουν οδηγήσει την χώρα περαιτέρω σε κρίση.\nΟ NATE SCHENKKAN είναι διευθυντής ειδικών ερευνών στο Freedom House.\nΣτις 23 Ιουνίου, η Κωνσταντινούπολη θα διεξαγάγει νέες εκλογές για δήμαρχο. Το κυβερνών Κόμμα Δικαιοσύνης και Ανάπτυξης (ΑΚΡ) έχασε τις αρχικές εκλογές στις 31 Μαρτίου, έκανε προσφυγή για την ακύρωση των αποτελεσμάτων για τυπικούς λόγους, και κέρδισε. Η απόφαση ήταν απλώς η πιο πρόσφατη και πιο εντυπωσιακή εξέλιξη της δεκαετούς περιόδου αυταρχικοποίησης της Τουρκίας, η οποία έγινε μάρτυς της φυλάκισης ενός δημοφιλούς αντιπολιτευόμενου ηγέτη, του κλεισίματος περισσοτέρων από 1.400 οργανώσεων της κοινωνίας των πολιτών και περίπου 175 μέσων μαζικής ενημέρωσης, της απόλυσης 130.000 δημοσίων υπαλλήλων και της συνταγματικής μεταμόρφωσης από ένα κοινοβουλευτικό σε ένα υπερ-προεδρικό σύστημα χωρίς ελέγχους και ισορροπίες.\nΥποστηρικτές του υποψήφιου δημάρχου από το κύριο αντιπολιτευόμενο Ρεπουμπλικανικό Λαϊκό Κόμμα (CHP), Ekrem Imamoglu, σε προεκλογική συγκέντρωση στην Κωνσταντινούπολη, τον Ιούνιο του 2019. Murad Sezer / REUTERS\nΟι δημοτικές εκλογές  ακυρώθηκαν ξεκάθαρα επειδή τα αποτελέσματά τους ήταν απαράδεκτα για το κυβερνών κόμμα, αλλά αυτό δεν σημαίνει ότι το ΑΚΡ μπορεί να αποφύγει απόλυτα τους χαλινούς της δημοκρατικής πρακτικής. Έχει γίνει μια νέα προεκλογική εκστρατεία και οι ψηφοφόροι θα επιστρέψουν στις κάλπες.\nΗ δυναμική αυτών των άδικων, ανελεύθερων εκλογών φωτίζει την φύση του ασταθούς αυταρχισμού του Τούρκου προέδρου, Ρετζέπ Ταγίπ Ερντογάν, και του επισφαλούς μέλλοντός του. Παρ’ όλη την παγίωση των τελευταίων ετών, η Τουρκία βρίσκεται ακόμη σε μεταβατικό στάδιο, παραπαίοντας από μια ελαττωματική αλλά πλουραλιστική δημοκρατία σε ένα κορυφοβαρές αυταρχικό σύστημα σε μια εποχή κρίσεων στην οικονομία και την εξωτερική πολιτική, τις οποίες το ίδιο δημιούργησε. Το ΑΚΡ εξακολουθεί να βασίζεται στο νομιμοποιητικό αποτέλεσμα της νίκης σε εκλογές, ακόμη και αφότου τις κακομεταχειρίστηκε. Πρέπει να πείσει τους πολίτες της Τουρκίας ότι υλοποιεί την βούληση του λαού, ακόμη και καθώς καταστρέφει τα μέσα που αποκαλύπτουν αυτή την βούληση. Το αποτέλεσμα είναι ένα βαθιά ασταθές αυταρχικό καθεστώς που φαίνεται ότι προορίζεται να οδηγήσει την χώρα περαιτέρω σε κρίση, ανεξάρτητα από τα αποτελέσματα των επαναληπτικών [εκλογών] της Κυριακής.\nΤΙ ΘΕΛΕΙ ΤΟ ΑΚΡ\nΣε εκλογικούς όρους, η αποστολή του AKP την Κυριακή είναι να κλείσει ένα κενό 13.730 ψήφων. Αυτές οι ψήφοι ήταν όσες διαχώρισαν τον υποψήφιο του Δημοκρατικού Λαϊκού Κόμματος (CHP) Ekrem Imamoglu από τον Binali Yildirim του AKP, αφού το AKP είχε αναγκάσει κάθε δυνατή επανακαταμέτρηση υπέρ του, και πριν το Ανώτατο Εκλογικό Συμβούλιο της Τουρκίας ακυρώσει τα αποτελέσματα. Ωστόσο, το κλείσιμο αυτού του χάσματος δεν θα είναι εύκολο, ακόμα και για το κυβερνών κόμμα της χώρας. Από πολιτικής άποψης, ο Imamoglu έχει το πάνω χέρι, έχοντας ήδη κερδίσει την πρώτη φορά και έχοντας την δυνατότητα να ισχυριστεί δικαιολογημένα ότι η νίκη εκλάπη παράνομα από τους υποστηρικτές του . Η εκλογική του βάση θα κινητοποιηθεί πλήρως.\nΟ Imamoglu είναι ο απόγονος μιας κεντροδεξιάς οικογένειας  από την περιοχή της Μαύρης Θάλασσας. Έβαλε τις δικές του ρίζες βαθιά σε μια από τις μακρινές προαστιακές περιοχές της Κωνσταντινούπολης, όπου υπηρέτησε ως τοπικός δήμαρχος και διεξήγαγε μια βασική καμπάνια με ένα ενοποιητικό μήνυμα που εξουδετέρωσε με επιτυχία την πολεμική πολιτική κουλτούρα του ΑΚΡ . Το ΑΚΡ φάνηκε σαστισμένο από την επιτυχία του Ιμάμογλου στον πρώτο γύρο και έχει περιστραφεί μεταξύ αντιφατικών απαντήσεων στην εκστρατεία για τις επαναληπτικές.\nΣτις πρώτες εβδομάδες της εκστρατείας για τις επαναληπτικές, το AKP προσπάθησε να μιμηθεί την θετική τακτική της αντιπολίτευσης. Ο Yildirim έχει υποσχεθεί  υπερβολικές επιδοτήσεις και προνόμια στους κατοίκους της Κωνσταντινούπολης, από δέκα gigabytes τηλεφωνικών δεδομένων μέχρι φθηνότερες κάρτες στα μέσα μεταφοράς και μέχρι περικοπές στα τιμολόγια ύδρευσης, φυσικού αερίου και των σχολείων. Έχει υποσχεθεί να μειώσει την οικονομική κακουχία της πόλης δημιουργώντας θέσεις εργασίας για 100.000 άτομα ετησίως. Το υπό την ηγεσία του ΑΚΡ δημοτικό συμβούλιο ενίσχυσε αυτές τις υποσχέσεις ψηφίζοντας έναν αρχικό γύρο επιδοτήσεων  βάσει των υποσχέσεων του Imamoglu. Ο Ερντογάν ήταν σχετικά ήσυχος κατά την διάρκεια των εορτών του Ραμαζανιού που κάλυψαν τις πρώτες εβδομάδες, ίσως αναγνωρίζοντας ότι η ψήφος για το πρόσωπό του θα μπορούσε να κινητοποιήσει την αντιπολίτευση περισσότερο από όσο τους υποστηρικτές του.\nΌμως, τις δύο τελευταίες εβδομάδες της εκστρατείας, το AKP και ο Ερντογάν επέστρεψαν στον παραδοσιακό τρόπο επιθέσεων, στηριζόμενοι σε μια σειρά ανέμπνευστων στιγματισμών: Κατηγορώντας τον Imamoglu ότι ήταν Έλληνας˙ ότι έκλεψε στις πρώτες εκλογές με ένα «εκλογικό πραξικόπημα»˙ ότι συνδέεται με τον εδρεύοντα στις ΗΠΑ ισλαμιστή ιεροκήρυκα Fethullah Gulen ˙ και για δεσμούς με το μαχητικό Κουρδικό Εργατικό Κόμμα (PKK).


Π.Ε. Αργολίδας: Πρόγραμμα εκδηλώσεων για τον εορτασμό της Εθνικής Επετείου - Παραπολιτικά Αργολίδα\nτις εκδηλώσεις του εορτασμού της Εθνικής Επετείου\nτης 25ης Μαρτίου 1821,\nστις 25 Μαρτίου 2021 στο Ναύπλιο,\nΝαύπλιο, 19 Μαρτίου 2021\nΤΗΣ 25ΗΣ Μαρτίου 2021\nΓενικός σημαιοστολισμός από της 8ης πρωινής ώρας της 23ης\nΜαρτίου μέχρι τη δύση του ηλίου της 25ης Μαρτίου 2021.\nΦωταγώγηση όλων των Δημοσίων, Δημοτικών και Κοινοτικών καταστημάτων καθώς και των καταστημάτων των Ν.Π.Δ.Δ. και των τραπεζών κατά τις βραδινές ώρες της 24ης και 25ης Μαρτίου 2021\n΄Ωρα 00: ΄Επαρση σημαίας της πόλης του Ναυπλίου από διμοιρία του ΚΕΜΧ .\n΄Ωρα 10.30: Τέλεση επίσημης δοξολογίας στο Μητροπολιτικό Ιερό Ναό Αγίου Γεωργίου χοροστατούντος του Σεβασμιωτάτου Μητροπολίτη Αργολίδας κ.κ. ΝΕΚΤΑΡΙΟΥ.\nΜετά το τέλος της Δοξολογίας θα εκφωνηθεί ο πανηγυρικός της ημέρας από τoν κo Μπουμπάρη Νικόλαο, Φιλόλογο – ΓΕΛ Ερμιονίδος .\nΏρα 11.00: Συγκέντρωση των επισήμων στο χώρο του ηρώου της πόλης (Λεωφ. 25ης Μαρτίου απέναντι από την Πυροσβεστική Ναυπλίου) θα ψαλεί επιμνημόσυνη Δέηση, θα τηρηθεί ενός λεπτού σιγή στη μνήμη των ενδόξων νεκρών , θα ακολουθήσει κατάθεση στεφάνων, από τους κ.κ. Αντιπεριφερειάρχη Περιφερειακής Ενότητας Αργολίδας, Βουλευτές Νομού, Ανώτερο Διοικητή Φρουράς Ναυπλίου, (εκπροσωπώντας όλους τους ένστολους), Δήμαρχο Ναυπλιέων, Εκπρόσωπο Αναπήρων και Θυμάτων Πολέμου και τέλος ανάκρουση του Εθνικού Ύμνου.\nΗ Ιερά Μητρόπολις Αργολίδας την οργάνωση των Ιεροτελεστιών.\nΤο ΚΕΜΧ τις λεπτομέρειες της συμμετοχής του.\nΟ Δήμος Ναυπλιέων το σημαιοστολισμό, τη φωταγώγηση, την διακόσμηση της πόλης και την τακτοποίηση του χώρου του ηρώου της πόλης.\nΗ Αστυνομική Διεύθυνση Αργολίδας την τήρηση της τάξης γενικά.\nΛόγω έξαρσης του κορονοϊού COVID 19 και των έκτακτων μέτρων που έχουν ληφθεί, οι φετινές εκδηλώσεις θα γίνουν με τις ισχύουσες υγειονομικές διατάξεις και με περιορισμένο αριθμό ατόμων\nTags: 25η Μαρτίου, ΝΑΥΠΛΙΟ, Περιφερειακή Ενότητα Αργολίδας\nΜε σημαίες και λάβαρα γέμισε η πλατεία της Νέας Κίου\nΑνδριανός για τη μελέτη ανάδειξης και αξιοποίησής της παραλιακής ζώνης Ναυπλίου – Νέας Κίου – Μύλων\nΣημειώθηκαν 3 περιστατικά φωτιάς από αερόστατα σε Καλαμάτα\nΔΕΝ ΠΡΟΛΑΒΑΙΝΑΝ ΝΑ ΣΒΗΝΟΥΝ ΤΙΣ ΦΩΤΙΕΣ ΟΙ ΠΥΡΟΣΒΕΣΤΕΣ Τρεις φωτιές που προκλήθηκαν από… αυτοσχέδια αερόστατα κλήθηκαν να σβήσουν οι Πυροσβέστες απόψε, νωρίς το βράδυ. Συγκεκριμένα, λίγο μετά τις 8 το βράδυ, δύο πυροσβεστικά οχήματα κλήθηκαν στην οδό Σταδίου στην Καλαμάτα να σβήσουν φωτιά σε ταράτσα σπιτιού, στην οποίο μόλις είχε προσγειωθεί φλεγόμενο αερόστατο. Επίσης, ένα […]


Σωτήρης Τζεβελέκος: Πού χάθηκε ο γνωστός ηθοποιός; | PatraNews\nCreate: 10/07/2019 - 15:00\nΟ Σωτήρης Τζεβελέκος έπαιξε συνολικά σε 45 ταινίες, με τελευταία συμμετοχή του το 1984 στην ταινία «Εθνική παπάδων», ενώ συμμετείχε και στην επιτυχημένη τριλογία του Όμηρου Ευστρατιάδη «Ρόδα, τσάντα και κοπάνα». Τη δεκαετία του ’90, διαπιστώνοντας ότι δεν μπορεί πλέον να στηρίζεται στη δουλειά του για τα προς το ζην, αποφάσισε να αγοράσει δικό του ταξί, το οποίο δούλεψε ως οδηγός. Σε αυτό εργαζόταν και η σύζυγός του, επίσης ως οδηγός. Ήταν εκείνη η περίοδος που πήρε τη μεγάλη απόφαση να εγκαταλείψει τον χώρο της υποκριτικής.


Jing Gong AUG Military AEG - Black\nΑρχική>Airsoft>Guns by Brand>Jing Gong (Hong Kong)>Jing Gong AUG Military AEG - Black\nJing Gong AUG Military AEG - Black\n- Jing Gong AUG Military AEG - Black\n- Μήκος: 808 χιλ\n- Ηλεκτρική λειτουργία, αυτόματη και ημιαυτόματη βολή\n- Υλικά κατασκευής: Πολυμερή πλαστικά και μέταλλο\n- Χωρητικότητα: 330 ΒΒς\nΤο AUG της JG είναι ένα υψηλής απόδοσης Ηλεκτρικό μοντέλο. Προσφέρει καινοτόμα ημιαυτόματη και αυτόματη λειτουργία. Η μοναδική σχεδίασή του επιτρέπει την εναλλαγή αυτή χωρίς να χρειαστεί να απομακρύνετε το δάχτυλό σας από τη σκανδάλη. Τραβώντας την σκανδάλη κατά το ήμισυ βάλλει ημιαυτόματα και όλη ττην διαδρομή για αυτόματη λειτουργία.\nΤο μοντέλο είναι κατασκευασμένο από πολυμερή υλικά και μέταλλο. Το σώμα είναι πολυμερές όπως και το πραγματικό όπλο. Αυτό το κάνει ελαφρύ σε σχέση με τον όγκο του αλλά εξαιρετικά στιβαρό. Η εξωτερική κάννη, το επάνω μέρος του κορμού, η σκανδάλη, κα είναι μεταλλικά.\nΗ αναδιπλούμενη εμπρόσθια λαβή διευκολύνει στον χειρισμό του όπλου.\nΗ κάννη φέρει αριστερόστροφο σπείρωμα 14 χιλιοστών και είναι σε θέση να δεχθεί οποιονδήποτε σιγαστήρα.\nΠαραδόξως, το AEG βαλλεί 315 FPS εργοστασιακά. Η ταχύτητα αυτή ακούγεται μικρή, αλλά ο σχεδιασμός τύπου bullpup επιτρέπει τη χρήση εξαιρετικά μεγάλης κάννης 50 εκατοστών, λαμβάνοντας υπόψη το μέγεθος του όπλου.\nΗ στρατιωτική έκδοση φέρει ένα ενσωματωμένο οπτικό.\nΤο κάλυμμα της θυρίδας απόριψης καλύκων αποκαλύπτει επιλογέα ρύθμισηςτου συστήματος hop-up.\nΗ πολυμερής γεμιστήρα του είναι υψηλής χωρητικότητας 330 βολίδων.\nΤο μοντέλο χρησιμοποιεί το στιβαρό Gearbox Version 3, το οποίο αποτελεί μια εξαιρετική πλατφόρμα για αναβαθμίσεις.\nΣτο πακέτο περιλαμβάνονται μια μικρού τύπου μπαταρία 8.4V 1100mAh και ένας φορτιστής 220V.


Σήμερα η κηδεία του Τόλη Βοσκόπουλου - Οι κληρονόμοι της περιουσίας του - Kalamata Times\nΚηδεύεται σήμερα Τετάρτη 21/7 στις 3 το μεσημέρι στο Α’ Νεκροταφείο, ο Τόλης Βοσκόπουλος, ο οποίος έφυγε τη Δευτέρα, από τη ζωή σε ηλικία 81 ετών.\nΗ είδηση του θανάτου του «πρίγκιπα» του ελληνικού τραγουδιού σκόρπισε θλίψη.\nΟ Τόλης Βοσκόπουλος γεννήθηκε στις 26 Ιουλίου του 1940 στην Κοκκινιά του Πειραιά. Ήταν το εικοστό παιδί μιας πολυμελούς οικογένειας Μικρασιατών προσφύγων.\nΟι κληρονόμοι της περιουσίας του\nΣχετικά άρθρακηδεία Τόλη ΒοσκόπουλουΤόλης Βοσκόπουλος


Αρχική σελίδαΤομείς & Διευθύνσεις Ε.Ε.Σ. » Διεύθυνση Διεθνών Σχέσεων\nΗ πολύχρονη παρουσία του Ελληνικού Ερυθρού Σταυρού στις πιο δύσκολες και έκρυθμες στιγμές της σύγχρονης ελληνικής ιστορίας είναι μια παρακαταθήκη εμπειρίας αλλά και ανάμνησης του ανθρώπινου πόνου. Η ευαισθησία του Συλλόγου απέναντι στην αγωνία, την αρρώστια, την πείνα και την ανθρώπινη δυστυχία κινητοποιεί τη δράση του εντός και εκτός Ελλάδος όπου υπάρχει ανάγκη.\nΩς ενεργό μέλος του Διεθνούς Κινήματος Ερυθρού Σταυρού και Ερυθράς Ημισελήνου, συμμετέχει στο διεθνές έργο του Κινήματος που στηρίζεται στην αλληλοϋποστήριξη και τη συνεργασία μεταξύ των Εθνικών Συλλόγων. Για να πραγματοποιηθεί ομαλά η συνεργασία και για να διασφαλίζεται η κατάλληλη και αποτελεσματική αποστολή βοήθειας, τις σημαντικές και πολύπλοκες διαδικασίες των διεθνών επαφών του Συλλόγου αναλαμβάνει η Διεύθυνση Διεθνών Σχέσεων.\nΣε περιπτώσεις έκτακτης ανάγκης στην Ελλάδα, η Διεύθυνση Διεθνών Σχέσεων αναλαμβάνει τις διαδικασίες συνεννόησης με τους Εθνικούς Συλλόγους άλλων χωρών και με τα Διεθνή Όργανα του Κινήματος, προκειμένου να κινητοποιηθούν οι πόροι του εξωτερικού. Παράλληλα, φροντίζει για την προβολή σε διεθνές επίπεδο της δράσης του Ελληνικού Ερυθρού Σταυρού.\nΓνωρίζοντας τις δυσκολίες και τα προβλήματα που επικρατούν σε πολλές χώρες του κόσμου αλλά και ότι οι ανθρώπινη ανάγκη δεν περιορίζεται εντός των συνόρων της ελληνικής επικράτειας, ο Ελληνικός Ερυθρός Σταυρός επεκτείνει, μέσω της Διεύθυνσης Διεθνών Σχέσεων, την πολύπλευρη δράση του στο εξωτερικό και ενισχύει την ανθρωπιστική προσφορά των Εθνικών Συλλόγων άλλων χωρών.\nΓνωρίζοντας ότι ο ανθρώπινος πόνος δεν έχει σύνορα, η Διεύθυνση Διεθνών Σχέσεων, σχεδιάζει και υλοποιεί προγράμματα για την προώθηση των συνεργασιών του στο εξωτερικό και είναι παρών όσο υπάρχουν άνθρωποι, προσφέροντας επείγουσα ανθρωπιστική ή αναπτυξιακή βοήθεια.\n• Διεθνείς Διασκέψεις και Ανθρωπιστικό Δίκαιο\nΠροετοιμασία της συμμετοχής του Ελληνικού Ερυθρού Σταυρού σε Διεθνείς Διασκέψεις και Καταστατικές Συναντήσεις σε Παγκόσμιο ή Περιφερειακό επίπεδο ή διοργάνωση αντίστοιχων στην Ελλάδα. Παρακολούθηση των διεθνών εξελίξεων εντός και εκτός του Κινήματος με σκοπό την εναρμόνιση των δομών και των δράσεων του Ελληνικού Ερυθρού Σταυρού με τα διεθνή πρότυπα. Ενημέρωση και ευαισθητοποίηση του κοινού με πληροφορίες και εκπαιδευτικό υλικό σχετικά με το Διεθνές Ανθρωπιστικό Δίκαιο οργανώνοντας εκπαιδευτικές ενότητες και φροντίζοντας για ειδικές εκδόσεις ενώ παράλληλα διαδίδει τις θεμελιώδεις αρχές του Κινήματος.\n• Διμερείς και Περιφερειακές Συνεργασίες\nΠρογράμματα σε διμερές ή περιφερειακό επίπεδο με Εθνικούς Συλλόγους άλλων χωρών προκειμένου να ενισχυθεί η συνεργασία και η φιλία πάνω στη βάση του κοινού ανθρωπιστικού σκοπού και οράματος. Συμμετοχή σε πανευρωπαϊκές εκστρατείες ιδιαίτερου ενδιαφέροντος, όπως η Πανευρωπαϊκή Εκστρατεία Ερυθρού Σταυρού για την Οδική Ασφάλεια, οργάνωση προγραμμάτων φιλοξενίας παιδιών ή ανταλλαγής επισκέψεων και απόψεων.\n• Εκπαίδευση εξειδικευμένου ανθρώπινου δυναμικού\nΕκπαίδευση εξειδικευμένου ανθρώπινου δυναμικού με σκοπό την αποστολή του σε αποστολές εξωτερικού. Πρόκειται για διεθνές εκπαιδευτικό πρόγραμμα απαραίτητο για όλους όσοι αναλαμβάνουν δράση εκτός της χώρας τους και εντός των πλαισίων του Διεθνούς Κινήματος Ερυθρού Σταυρού και Ερυθράς Ημισελήνου καθώς αυτά τα στελέχη αποτελούν τους «πρεσβευτές» του ελληνικού ανθρωπισμού.


Ένας διαφορετικός βιωματικός περίπατος στη Θεσσαλονίκη (ΦΩΤΟ) | Typosthes\nΠΟΛΙΤΙΣΜΟΣ 12/09/2021 22:15\nΣτο Remote Thessaloniki από τους Rimini Protokoll στο πλαίσιο του 3ου Διεθνούς\nΣε μικρές ομάδες ατόμων, η πρόταση των Stefan Kaegi και Jörg Karrenbauer από την Γερμανική αγαπημένη ομάδα, έργα της οποίας έχουμε δει και στο παρελθόν φιλοξενούμενα στο ΚΘΒΕ (Mnemopark – 12ο Ευρωπαϊκό Βραβείο Θεάτρου 2008), φέρνει φρέσκο αέρα στον ταλαιπωρημένο από τον κορωνοϊό πολιτισμό.\nΦορώντας μάσκες και ακουστικά, οι συμμετέχοντες ξεκινούν τη διαδρομή από τα Κοιμητήρια της Ευαγγελίστριας. Με τις οδηγίες μιας συνθετικής φωνής - στα ελληνικά, ενώ διατίθεται η επιλογή και στα αγγλικά για το ξενόγλωσσο κοινό- , που τους κατευθύνει, στέκονται μπροστά σε έναν τάφο και συλλογίζονται θέματα ζωής και θανάτου, αναμνήσεων, αλλά και της αγωνίας του καθένα να αφήσει κάτι πίσω του που θα αντέξει στο χρόνο.\nΗ διαδρομή συνεχίζεται σε κεντρικούς δρόμους και στενά της πόλης, σε πεζόδρομους και πλατείες. Η φωνή δίνει οδηγίες, και βάζει το κοινό να σκεφτεί. Να καταλάβει τη δύναμη της ομάδας που προστατεύει τα μέλη της, κάποια θα προπορευτούν, άλλα θα είναι στο τέλος. Αλλά και να προβληματιστεί για το πώς λαμβάνονται οι αποφάσεις και τι κάνουμε όταν ακολουθούμε τις οδηγίες αλγόριθμων.\nΤο τραγούδι, ο χορός, το θέατρο, η μόδα, θα αποτελέσουν κομμάτια της συμμετοχικής διαδρομής. Ο φόβος της πανδημίας στο υπόβαθρο με συχνές αναφορές σε μια πανδημία, έναν αόρατο εχθρό.\nΤο χιούμορ θα κάνει την δράση πιο απολαυστική. Το μετρό Θεσσαλονίκης, η εγωιστική συμπεριφορά των οδηγών απέναντι στους δήθεν οικολόγους, έχουν κι αυτά ένα μερίδιο.\nΚαι στο τέλος μια πανοραμική εμπειρία ανάμεσα στα... σύννεφα.\nΟι Rimini Protokoll λατρεύουν να χρησιμοποιούν την τεχνολογία και τα μέσα που αυτή διαθέτει. Και το κάνουν με εύστοχο τρόπο. Δημιουργούν ένα σύμπαν τέχνης που μας έλλειψε και το απολαύσαμε στην μίαμιση ώρα που διήρκησε η παράσταση. Το Remote Thessaloniki ανήκει στο πλαίσιο των παραστάσεών τους με γενικό τίτλο Remote X. Σε κάθε πόλη που κάνουν στάση και μια διαφορετική εμπειρία. Μην χάσετε αυτή την περιπατητική παράσταση! Αρκεί φυσικά να έχετε μια καλή φυσική κατάσταση και άνετα παπούτσια!\nΚλείστε ηλεκτρονικά τα εισιτήριά σας που κοστίζουν από 5 ευρώ και θα τα προμηθευτείτε από το viva.gr.\n- Ώρα προσέλευσης 17:45